“Anak Bukan Punca Bahagia” – Izzue Islam Dah Lali Ditanya Soal Zuriat

Sudah sembilan tahun mendirikan rumah tangga, pelakon Izzue Islam berkata dia sudah lali ditanya tentang soalan mengenai zuriat.

Memetik Utusan Online, Izzue berkata dia mengakui rimas asyik ditanya soalan tersebut naun tidak terasa hati selagi pertanyaan tersebut bukan mahu menyindir.

BACA: Wanita Tawar Jadi Isteri Kedua Nak Beri Zuriat, Izzue Islam Mohon Jaga Hati Isteri

“Ketika awal perkahwinan, saya memang rimas kalau orang asyik bertanya mengenai anak. Saya respons mengikut intonasi pertanyaan, apakah mereka betul-betul bertanya atau mahu menyindir.

“Daripada marah, lebih baik saya beredar. Kalau sekadar bersembang, saya jawab sahaja. Tiada masalah kerana saya dan isteri akur, belum rezeki untuk menimang cahaya mata,” katanya.

Ditanya sama ada pernah terfikir untuk mengambil anak angkat, Izzue mengakui pernah memikirkan perkara tersebut namun tidak mahu menanggung risiko bimbang tidak dapat menjalankan tanggungjawab dengan baik.

“Saya pernah berbincang dengan Awin mengenai perkara ini. Namun, apabila difikirkan balik, saya jadi risau sebab takut anak terabai dan tidak mampu memberi kasih sayang sepenuhnya.

“Jadual kerja saya pula tidak menentu dan bimbang kalau dibawa ke hulu dan ke hilir, nanti jatuh sakit dan akan membebankan banyak pihak,” katanya.

Sementara itu, Izzue berkata jadual hariannya dipenuhi dengan komitmen kerja membuatkan dia tidak sempat rasa kesunyian serta dia bahagia dengan kehidupannya kini.

“Kalau orang cakap, anak adalah punca bahagia, kami pula mempunyai pendapat sendiri. Kebahagiaan itu boleh kita cipta, meskipun tanpa kehadiran cahaya mata.

“Alhamdulillah, saya bahagia dengan kehidupan sekarang. Cuma, sudah tentu ia akan menjadi lebih bermakna apabila dikurniakan anak.

“Ada juga yang memiliki ramai anak tetapi kehidupan porak-peranda, ditambah dengan kos sara hidup yang semakin meningkat,” katanya.


Masih Lakon Babak Sentuh Pelakon Wanita, Aliff Aziz Hanya Hamba Lemah

Masih melakonkan babak berpegangan tangan dengan pelakon wanita, pelakon dan penyanyi Aliff Aziz mengakui dia hanya seorang hamba Allah yang lemah.

Memetik mStar Online, Aliff tidak mahu menegakkan benang yang basah apatah lagi soal hukum bukan perkara boleh dipersenda sebaliknya dia cuba untuk perbaiki diri untuk menjadi insan lebih baik.

“Bagi Aliff perkara tidak betul kita tidak boleh tegakan benang yang basah dan mengatakan benda itu betul. Cuma saya hanya seorang hamba Allah yang masih lemah dan setiap hari saya cuba untuk perbaiki diri sendiri semampunya untuk jadi lebih baik,” katanya.

Dalam pada itu, Aliff turut memohon maaf sekiranya penonton tdak bersetuju dengan babak bersentuhan yang dilakonkan olehnya serta meminta untuk mendoakan yang baik—baik untuk dirinya.

“Saya mohon kepada semua untuk doakan yang baik-baik, bukan sahaja untuk saya tapi untuk semua pelakon. Saya mohon maaf terlebih dahulu kepada semua yang menonton sekiranya ada tidak bersetuju dengan tindakan saya.

“Saya harap ini tidak menjadikan sebab untuk orang mencaci kerana bagi saya lebih baik kita mendoakan kerana kebaikan itu akan berbalik kepada kita,” katanya.

Difahamkan, drama lakonan Aliff iaitu Cina Buta kini sedang ditayangkan. Drama tersebut turut dibarisi perlakon terkenal iaitu Ungku Ismail, Nad Zainal, Puteri Aishah dan ramai lagi.


Ditipu Bekas Isteri, Tegar Septian Baru Tahu Anak Bukan Dari Benih Sendiri

Penyanyi terkenal Indonesia, Tegar Septian mengakui baru tahu bekas isterinya, Sarah Sheilka selama ini berbohong bahawa anaknya, Abidzar Oktoviano Putra Septian itu bukan dair benihnya.

Menerusi satu sesi live di TikTok, Tegar berkata bekas isterinya itu sudah pun hamil sebelum bernikah dengannya tiga tahun lalu.

“Selama tiga tahun baru tahu selama ini saya dibohongi, ya dia sudah ada anak (hamil) sebelum bernikah. Sebenarnya masa berjumpa dengannya iaitu sebelum kahwin dia sudah beritahu sudah hamil.

“Ketika itu selepas tiga hari kami berkenalan.  Masa tu saya tak berfikir panjang. Mahu tak mahu hanya teruskan saja pernikahan,” katanya.

Ditanya oleh netizen siapa bapa sebenar kepada anaknya itu, Tegar menuduh dia adalah kekasih bekas isteirnya. Malah, Tegar sedia untuk melakukan ujian DNA.

“Anak siapa? Tengok Instagram Sarah ada photo kekasihnya nah mungkin anak dia.

“Saya suma tak sangka aja tapi itu Allah dah tentukannya. Belum test DNA tapi saya berani saja untuk lakukannya. Lagipun cuba tengok foto anak ada tak mirip saya?” soalnya.

Terdahulu, Tegar dan isterinya telah pun bercerai enam bulan lalu selepas dua tahun mendirikan rumah tangga. Pasangan itu dikurniakan seorang cahaya mata, Abidzar Oktoviano Putra Septian.


Senang Ada Susu Lejen Ni Gais, Satu Keluarga Boleh Minum

Dah minum susu ke hari ini? Tahukah anda susu adalah sumber nutrisi penting dan paling lengkap untuk memenuhi keperluan seisi keluarga anda. Kalau anda minum susu setiap hari ia dapat membantu tumbesaran dan perkembangan kanak-kanak, sekali gus menguatkan tulang serta otot bagi orang dewasa! Haa…jangan buat main khasiat susu ni tau.

Banyak jenama susu ada kat Malaysia ni tapi susu jenama Fernleaf ni juga menjadi favourite kami. Susu lejen ni weh. Anda pun mesti suka juga kan? Baik ngaku, hehe. Ingat lagi masa kecil-kecil dulu mak mesti bancuh susu ni sebelum pergi sekolah. Betul menggamit kenangan lah, haha!

Percaya tak jenama Fernleaf ni dah ada sejak tahun 1893 lagi. Mereka dah menawarkan pelbagai jenis produk yang dihasilkan daripada susu dari New Zealand.

Kalau anda nak tahu, Fernleaf membawakan kebaikan tenusu dari ladang-ladang mereka di New Zealand kepada seluruh keluarga di Malaysia sejak tahun 1982 lagi untuk memberikan susu yang berkhasiat dan seterusnya menyumbang kepada diet yang sihat dan seimbang.

Mereka juga menggunakan lebih daripada satu abad pengalaman untuk menghasilkan produk inovatif yang disukai keluarga. Fernleaf menawarkan pelbagai produk untuk keperluan setiap ahli keluarga Malaysia bermula dari umur 1 tahun dan keatas.

Susu New Zealand ni adalah bahan teras produk Fernleaf dan ia dihasilkan dalam persekitaran dan cara yang terbaik untuk menghasilkan produk tenusu yang terbaik dari tempat asalnya. No wonder-lah susu ni jadi pilihan ramai.

Anda tahu tak di New Zealand tu tanahnya sangat subur, kadar hujannya yang baik dan cahaya matahari yang banyak menjadikannya salah satu tempat yang terbaik di dunia untuk menghasilkan susu.

Ia adalah salah satu daripada beberapa negara di mana lembu tenusunya dapat meragut rumput secara bebas, tanpa terkurung di dalam kandang, yang mana rumput mereka adalah rumput segar berkualiti tinggi dan terbaik dari alam supaya mereka dapat menghasilkan susu berkhasiat yang berkualiti tinggi!

Dengan rumput yang berkualiti tinggi, suhu sederhana, kadar taburan hujan yang sangat baik, udara dan air yang bersih, lembu tenusu dapat menghasilkan susu yang berkualiti.

Dengan lebih 140 tahun pengalaman dalam penternakan tenusu, peladang Fernleaf yang berdedikasi amat berbangga dengan kerja mereka dalam memastikan kualiti tertinggi pada setiap peringkat pengeluaran susu – daripada air yang bersih, rumput berkualiti tinggi dan sehinggalah kepada produk sedia untuk diedarkan kepada pengguna.

Susu Tepung Family Fernleaf ni pasti ada di setiap rumah anda kan? Ye lah mudah kalau beli Susu Tepung Family Fernleaf ni. Seisi keluarga boleh minum (Dewasa dan kanak-kanak berumur 1 tahun ke atas) sebabnya ia adalah susu formula dengan gabungan bahan susu dan diperkaya dengan vitamin, mineral serta ditambah dengan DHA yang bersesuaian untuk anak-anak yang sedang membesar.

Selain diminum sendiri atau ditambah ke dalam kopi/teh, anda juga boleh gunakan untuk memasak atau membakar makanan tau. Anda boleh usha resepi di laman web Fernleaf ni gais.

Susu tepung ni juga mudah disimpan. Ia bagus sehingga 18 bulan jika disimpan dalam bekas yang bersih, kering, kedap udara dan sudah tentu, dimakan sebelum tarikh terbaik! Amacam? On tak gais?

Dirumus khas untuk kanak-kanak dari umur 1 tahun hingga 6 tahun, Susu Tepung Rumusan untuk Kanak-kanak Fernleaf diperbuat dengan susu New Zealand berkualiti tinggi.

Susu tepung ini juga mengandungi nutrien penting untuk menyokong keperluan tumbesaran kanak-kanak seperti 5x DHA, Kalsium dan Protein Tinggi, serta 18 nutrien penting dan inulin.

Susu Tepung Rumusan untuk Kanak-kanak Fernleaf ini ada perisa-perisa dia jugak gais. Ada perisa asli, Madu dan juga Coklat. Sesuai untuk dikomsumsi oleh kanak-kanak berumur 1-6 tahun. Mak-mak kat rumah tu tak payah pening kepala lagi dah nak cari susu untuk anak-anak di rumah tu. Pilih je mana perisa yang anak-anak suka okay.

Fernleaf bukan sahaja mampu menyediakan produk berkualiti tinggi yang sesuai untuk menyokong pertumbuhan kanak-kanak, tetapi dengan harga mampu milik dan berpatutan ini menjadikan keseluruhan produk sempurna untuk keluarga besar anda!


Puteri Sarah Harap Anak-Anak Belajar Luar Negara Jadi Doktor

Selepas hampir dua minggu bercuti di Jepun, pelakon Puteri Sarah memuat naik perkongsian dia bersama anak-anaknya sudah pun pulang ke tanah air.

Menerusi perkongsian di Insta Story itu, Puteri Sarah meluahkan rasa syukur akhirnya pulang. ke tanah air dan memaklumkan akan terlibat dalam pengambaran drama terbaru.

Sementara itu, dalam satu perkongsian pagi tadi, Puteri Sarah berkongsikan gambar anak-anaknya yang dilihat ceria di hari pertama persekolahan.

Puteri Sarah turut menulis kapsyen mendoakan agar impiannya untuk melihat kedua-dua anaknya melanjutkan pelajaran di luar negara tercapai serta bergelar doktor.

Difahamkan, Puteri Sarah dan kedua anak-anaknya bakal berangkat ke Tanah Suci Makkah pula bagi mengerjakan umrah pada 26 Januari ini.


“Kaya Nombor Dua” – Fatin Afeefa Pilih Suami Sebab Hensem, Comel

Menerusi satu video, suami kepada Fatin Afeefa iaitu Aliff Awang berkata ada seorang individu mendakwa isterinya berkahwin dan memilihnya sebagai pasangan disebabkan harta.

Dalam video dimuat naik di TikTok itu, Aliff atau lebih mesra disapa Opai meminta penjelasan daripada Fatin sebab mengapa isterinya itu memilihnya sebagai suami.

BACA: Anak Perempuan Fatin Afeefa Rapat Dengan Ayah Tiri, Tak Lepas Pegang Tangan

“Ada seorang mamat ni, dia cakap Fatin Afeefa ni kahwin dengan Opai sebab ada kereta mahal je.Korang nak sangat kan? cabar Opai kan? Jom tanya bini aku dia kahwin dengan aku sebab apa,” ujarnya.

Fatin mendedahkan suaminya bukan satu-satunya lelaki kaya yang pernah mendekatinya dan dia memilih suaminya kerana wajah Aliff yang kacak dan comel menjadi tarikan serta mengatakan soal kaya jatuh nombor dua.

“Saya nak awak tahu satu benda, awak bukan lelaki kaya yang pertama yang mendekati saya. Tapi awak yang paling hensem. Jadi saya kahwin dengan awak sebab hensem, comel.  Saya pejam mata pun , saya boleh rasa kehenseman awak tu. Kaya nombor dua,” katanya.

Fatin Afeefa selamat bergelar isteri kepada usahawan Aliff Awang pada 30 Disember dengan sekali lafaz dalam majlis diadakan secara tertutup di di Putra Glass Hall, Subang Jaya, Selangor.


Netizen ‘Sejuk Mata’ Tengok Leona Bertelekung

Sebut sahaja nama Kasih Iris Leona, anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Namun perkongsian terbaru Leona menjadi perhatian apabila memuat naik videonya dilihat memakai telekung berwarna merah jambu di aplikasi TikTok.

Melihatkan penampilannya yang sopan itu, ramai yang memuji melihat gadis berusia 20 tahun itu tampil menutup aurat serta memuji kecantikan Leona.

Tidak kurang juga, ada segelintir mengatakan sejuk mata melihat Leona tampil sedemikian serta mendoakan agar gadis itu menutup aurat dengan sempurna.

Terdahulu, Azhar meluahkan rasa hairan apabila anaknya itu menjadi perhatian serta menyifatkan kecaman diterima Leona seperti seorang selebriti.

Malah, Azhar mengatakan apabila anaknya berpakaian sopan netizen tidak berkata apa-apa tetapi apabila berseluar pendek ramai pula netizen mengecam.


Jawi Kunci Mulut Isu Saman RM10 Juta

Sudah dua minggu berlalu, Jabatan Agama Islam Wilayah Persekutuan (Jawi) masih mengunci mulut berhubung tindakan saman RM10 juta yang bakal diambil pengarah, Syamsul Yusof.

Memetik Utusan Online, usaha menghubungi Pengarah Jawi, Datuk Mohd. Ajib Ismail sejak minggu lalu juga tidak berjaya apabila dimaklumkan beliau sedang bercuti.

Kiriman mesej yang dihantar melalui WhatsApp juga hanya dibaca tanpa sebarang balasan berhubung persoalan sama ada pihak Jawi sudah menerima tuntutan saman tersebut atau sebaliknya.

Terdahulu, Syamsul memaklumkan mahu mengambil tindakan saman terhadap Jawi kerana didakwa membocorkan maklumat peribadi yang merupakan dokumen rasmi kerajaan.

Sebelum itu, isterinya Puteri Sarah mendedahkan menerima mesej mendakwa suaminya sudah berkahwin dengan Ira Kazar.

Selepas sekian lama berdiam diri, Syamsul akhirnya memberitahu akan menyelesaikan masalah kemelut rumah tangganya dengan Puteri Sarah dalam masa terdekat ini.

Ujarnya, sudah tiba masanya dia merungkai apa yang berlaku di sebalik kemelut rumah tangganya yang menjadi bualan ramai hampir setengah tahun


Riena Diana Kata Dari Dulu Dah Seksi, Kalau Tak Selesa Boleh Unfollow

Baru-baru ini, perkongsian foto pelakon Riena Diana menjadi perhatian apabila ramai yang terkejut dengan penampilannya yang dikatakan menjolok mata.

Memetik mStar Online, Riena menafikan perubahan tersebut disebabkan hubungan cinta terlerai dengan bekas kekasihnya Nik Afiq.

BACA: “Perempuan Selalu Dipersalahkan, Lelaki Gatal Pula Bagaimana?” – Riena Diana

Menurut Riena, dia sememangnya seksi sejak dulu lagi namun tidak terlalu berkongsikan foto atau gaya pemakaiannya di media sosial.

“Tiada kena mengena dengan kisah cinta, saya yang pilih untuk tidak berkongsi kerana jarang tunjuk kehidupan peribadi dan pemakaian saya kepada pengikut mungkin disebabkan itu orang terkejut tengok saya pakai macam itu.

“Sebelum ini bantai sahaja, baju lebih seksi pun pernah saya pakai cuma saya tak kongsi di media sosial,” katanya.

Dalam pada itu, Riena berkata dia menerima dengan hati terbuka kecaman dilemparkan netizen terhadapnya serta turut meminta kepada netizen berhenti mengikutinya di media sosial jika tidak selesa dengan cara pemakaiannya itu.

“Saya tak marah orang yang kecam saya… saya terima dengan hati terbuka. Kalau orang tegur, maknanya orang sayang pada diri saya.

“Pada orang yang tak selesa dengan cara saya berpakaian dan apa saya kongsi di media sosial… saya alu-alukan untuk unfollow saya. Saya bersyukur masih ada lagi orang bercakap fasal saya dan saya boleh hadap kecaman ini,” katanya.

Sementara itu, Riena berkata dia mahu menjadi diri sendiri dan keluarganya juga tidak mempunyai masalah dengan penampilannya itu.


“Isteri Kena Kerja Supaya Bila Jadi Macam Ini Kita Tak Terkontang Kanting” – Puteri Sarah

Baru-baru ini, perkongsian pelakon Puteri Sarah menjadi perhatian ramai apabila memuat naik mengenai satu artikel yang boleh diambil oleh wanita sebagai satu pengajaran apabila berdepan masalah rumah tangga.

Menerusi entri tersebut, Puteri Sarah berkata netizen memberikan artikel itu kepadanya untuk dibaca dan tidak mempunyai kaitan dengan dirinya,

Bagaimanapun, Puteri Sarah berkata dia bersetuju dengan beberapa perkara yang dikongsikan dalam artikel tersebut.

“Ada netizen beri artikel untuk saya baca. Sesuatu untuk direnungkan pada semua. Ini kisah orang lain, bukan saya, tapi nombor empat (merujuk kepada sikap suami sebelum dan selepas kahwin) itu sangat betul,” tulisnya.

Dalam pada itu, Puteri Sarah berharap agar wanita yang menjadi mangsa kecurangan suami supaya lebih tegas dan tetap pendirian sepertimana dikatakan oleh artikel tersebut.

“Isteri kena bekerja supaya bila jadi macam ini kita tak terkontang-kanting. Kita masih ada kewangan sendiri.

“Jangan jadi terlalu baik sampai orang pijak kepala. Ada masa kau kena pejam mata dan tegas je dalam sesuatu.

“Ketahui hak anda sebagai seorang isteri dan cari cara pertahankan hak itu. Hiduplah untuk diri sendiri. Hidup ini singkat je jadi buatlah semua benda yang boleh bahagiakan diri dengan bebas tanpa rasa terikat,” tulis artikel itu.


Tayang Sipi-Sipi Wajah, Bad Indigo Dituduh Berilusi Ada Teman Wanita

Bulan lalu, penyanyi Bad Indigo memberitahu dia sudah bertemu pengganti enam bulan bercerai dengan bekas isterinya, yang juga penyanyi, Ashira Aziz.

Mengakui sedang melayari fasa bahagia, bagaimanapun Bad enggan mendedahkan identiti teman wanitanya itu dan akan dikongsikan apabila tiba masanya nanti.

Terbaru, Bad dilihat ada memuat naik gambar seorang wanita dipercayai teman wanitanya di Instagram. Bad turut menulis kapsyen berharap wanita berkenaan dapat berada di sampingnya pada ketika ini bersamanya dan anak-anak.

Bagaimanapun, susulan tindakannya merahsiakan identiti kekasihnya itu ada yang menuduh penyanyi itu berilusi tentang mempunyai teman wanita.

Memetik mStar Online, Bad berkata dia tidak kisah tentang kata-kata netizen yang membuat pelbagai spekulasi mengenai teman wanitanya kerana apa yang penting keluarga dan kenalan tahu hal sebenar.

“Saya tak faham kenapa netizen nak kata kekasih saya itu ilusi, saya tahu ramai yang menghina saya… dah tua, sakit, dan cacat… Suruh tak payah bercinta… tak payah susah kan orang. Korang ini kenapa nak kumpul dosa?

“Buat siapa yang kata ilusi itu, ada sebab kenapa saya tak tunjuk muka dia. Saya cuma nak kongsi kepada followers dan kawan-kawan saya.

“Saya cuma kongsi nak kebahagiaan bukan tunjuk muka. Saya dah lama dalam industri ini, lantaklah orang nak cakap apa pun,” katanya.

Dalam pada itu, Bad berkata dia bukan tidak mahu mendedahkan wajah kekasihnya itu tetapi bimbang jika berlaku perkara tidak diingini sehingga ganggu hubungan mereka.

“Belum masanya lagi, takut nanti macam-macam masalah akan timbul. Mana tahu ada orang dengki atau sakit hati. Kita sebenarnya pun nak jaga hati pihak sana supaya tidak tertekan dengan perkara-perkara macam ini.

“Tapi saya akan tunjuk sikit demi sikit. Saya rasa tiada keperluan sangat nak tunjuk wajahnya kepada umum,” katanya.

Terdahulu, Bad dan Ashira mendirikan rumah tangga pada 11 Mac 2021 namun mengumumkan perceraian pada 23 Jun lalu dan ia merupakan perkahwinan kedua mereka.


Tiga Tahun Tak Pernah Kena Covid-19, Rita Rudaini Baik Hati Nak Bagi Petua Air Rebusan Cengkih

Susulan lonjakan kes di negara China, Kementerian Kesihatan Malaysia (KKM) menasihatkan orang ramai untuk mendapatkan dos penggalak vaksin sebagai langkah awal berjaga-jaga.

Perkara itu turut mendapat perhatian pelakon Rita Rudaini yang tetap dengan pendiriannya menolak pengambilan vaksin serta bersedia untuk dikecam berikutan pendiriannya itu.

BACA: Ramai Sebak Tengok Rita Rudaini Duduk Dalam Kereta Tunggu Anak Solat Jumaat

“Yang ke berapa ini ya? Maaf sistur tak tahu. Dah mula balik kempen ‘air penawar’ Covid. Habislah sistur diseru maam dua tahun lepas, ratu anti vaksin.

“Zaman sistur berjuang dah tamat, sekarang sistur nk jadi penonton tengok mereka yang dah bertarung untuk tidak divaksin lagi. Selamat tahun baru,” tulisnya.

Sementara itu, Rita turut memuat naik satu perkongsikan mengatakan banyak cara lain mengelak dijangkiti virus tersebut seperti mengamalkan suplemen serta air rebusan cengkih.

“Didik orang ramai untuk amalkan suplemen atau pemakanan yang tingkatkan sistem imun. Susah sangat ke? Tak habis dengan cucuk. Itu je ke korang boleh fikir?

“Cucuk satu tak jalan lepas tu nombor dua, kata tak cukup juga. Dah booster pun tak cukup lagi? Ni semua kerja gila!”

Rita turut meluahkan rasa syukur sepanjang tiga tahun pandemik dia belum dijangkiti sebarang penyakit termasuk Covid-19 kerana mengamalkan air rebusan tersebut.

“Rebus je lah cengkih dan segala mak nenek macam sistur. Dulu korang gelakkan sistur, gelar miss cengkih. Ni sistur baik hati lagi nak bagi petua,” tulisnya.


Qi Razali Umum Konsert 30 Tahun Generasiku Persembahan Terakhir Bersama OAG

Perkongsian pelakon dan pemain dram OAG iaitu Qi Razali mengejutkan ramai apabila mengumumkan konsert 30 Tahun Generasiku baru-baru ini merupakan persembahan terakhirnya bersama kumpulan tersebut.

Perkara itu dimaklumkan Qi menerusi satu perkongsian di Twitter semalam. Menurut Qi, pilihan jalan hidup yang mendorong kepada tindakan tersebut.

“Pilihan jalan hidup yang mendorong saya buat keputusan ini. Ban itu tetap akan terus wujud jangan risau. Kekuatan band itu bukan kat drummer. So boleh je ganti mana-mana pun.

“Pilihan aku adalah untuk kebaikan aku. Kalau korang support kerjaya aku, supportlah langkah aku kali ini,” tulisnya.

Sebelum ini, luahan Qi yang menyifatkan dirinya seperti tisu tandas turut menjadi perhatian ramai. Malah, Qi seolah memberi bayangan bakal membuat keputusan besar kerana tidak mahu terus dipijak.

“Jangan tanya kenapa aku buat keputusan ini. Aku ada hak. Ini hidup aku dan aku pilih jalan hidup aku.

“Adakah sebab aku ini terlalu lembut sampai orang pijak aku? Tahun ini tiada lagi ok? Kalau aku kerek atau nampak macam aku pentingkan diri sendiri, ya, aku pentingkan diri aku tahun ini. Bye bye toxic people,” tulisnya.


“Runtuhkan Kebahagiaan Sebuah Keluarga? Tiada Maaf Bagi Mereka” – Ibu Syamsul Yusof

Dua minggu lalu, hangat diperkatakan apabila Puteri Sarah mendedahkan ada individu menghantar mesej mendakwa suaminya, Syamsul Yusof sudah berkahwin dengan Ira Kazar.

Susulan dakwaan tersebut, ibu kepada pengarah tersebut Datin Fatimah Ismail tidak berdiam diri apabila memuat naik perkongsian bahawa perkahwinan anak dan menantunya itu mendapat restu sepenuhnya daripada keluarga.

Terbaru, Datin Fatimah dilihat ada memuat naik luahan perasaan menegaskan tiada kemafaan buat mereka yang cuba meruntuhkan kebahagiaan sebuah keluarga.

Sementara itu, Datin Fatimah dilihat turut memuat naik gambar Syamsul dan Puteri Sarah bersama anak sulung mereka Syaikhul Islam ketika masih kecil.

Beberapa hari lalu, Syamsul Yusof memberitahu akan menyelesaikan masalah kemelut rumah tangganya dengan Puteri Sarah dalam masa terdekat ini.

Ujarnya, sudah tiba masanya dia merungkai apa yang berlaku di sebalik kemelut rumah tangganya yang menjadi bualan ramai hampir setengah tahun.


“Dia Melawak Saja” – Isteri Atu Zero Mohon Maaf Kepada Nabila Razali

Susulan komen sindiran dibuat Atu Zero ketika program The Masked Singer Malaysia, isteri kepada pelawak berkenaan iaitu Shafeeqa Johari turut memohon maaf di atas ketelanjuran suaminya itu kepada Nabila Razali.

Menerusi satu perkongsian di Instagram, Shafeeqa berkata suaminya sekadar melawak serta turut menegur sikap suaminya yang suka sangat mmebaca komen netizen.

BACA: “Saya Cakap Benda Betul” – Atu Zero Mohon Maaf Kepada Nabila Razali

“Permulaan tahun baru untuk kami. Misi bantuan kami pun tak dapat viral begini. Atu.. Atu.. sebarang saja kau ini. Banyak sangat baca komen netizen dia ini.

“Minta maaf ya Nabila Razali. Dia melawak saja. Kawan-kawan boleh tengok lakonan dia ya. Ramai yang memuji lakonannya, saya pun tengok,” tulisnya.

Dalam pada itu, Shafeeqa turut berharap orang ramai tidak menganggap Atu seorang yang sombong susulan isu tersebut kerana pelawak itu baik hati dan sering turun padang membantu orang susah.

“Kami ini bukan siapa-siapa. Dia hanya seorang penghibur. Biarpun bukan pemegang anugerah apa-apa, ibarat warna warni kehidupan.

“Demi Allah tidak sombong insan yang bernama Atu ini. Jika sombong, tidak dia turun sendiri memberi bantuan untuk orang-orang susah,” tulisnya.

Sebelum ini, Nabila meluahkan terasa hati dengan komen Atu Zero yang menyindirnya tidak boleh menyanyi secara live. Menurut Nabila, gurauan tersebut mungkin kelakar bagi sesetengah orang namun tidak bagi dirinya yang cuba sedaya upaya untuk menjadi penyanyi yang bagus.

Sementara itu, Atu berkata dia sudah menghantar mesej permohonan maaf kepada penyanyi itu menerusi DM di Instagram namun tidak berbalas.


Puteri Sarah Bakal Tunai Umrah Kali Kedua Bersama Anak-Anak

Sebaik sahaja pulang dari bercuti dari Jepun, pelakon Puteri Sarah memaklumkan dia bakal berangkat ke Tanah Suci Makkah bagi mengerjakan umrah pada 26 Januari ini.

Memetik Harian Metro, Puteri Sarah meluahkan rasa syukur diatas rezeki diberikan oleh Allah untuk mengerjakan ibadah umrah tahun ini bersama anak-anaknya.

Menurut Puteri Sarah untuk umrah kali ini dia mendapat tajaan daripada rakan baiknya serta tidak sangka dengan rezeki tersebut kerana tahun lalu dia pergi dengan perbelanjaan sendiri.

“Ia umrah kali kedua saya pergi bersama-sama anak-anak, selepas Mei tahun lalu. Malah, saya mendapat rezeki penajaan oleh kawan baik, Fazlinda daripada Needleworks KL dan Insaff Travel Tropicana Aman untuk umrah ini.

“Alhamdulillah, rezeki saya nak ditaja. Memang tak sangka pun, Allah jemput saya dan anak-anak lagi dengan rezeki penajaan pula. Sebabnya, tahun lepas yang saya pergi itu (umrah) dengan perbelanjaan sendiri,” katanya.

Dalam pada itu, Puteri Sarah yang kini masih berada di Jepun berkata dia mempunyai perancangan untuk mengerjakan haji namun bergantung kepada rezeki.

“Saya sebenarnya dah beberapa kali mengerjakan umrah sebelum ini. Malah, sebelum ada anak dulu, sudah empat kali saya ke Tanah Suci mengerjakan umrah bersama dengan suami,” katanya.

Beberapa hari lalu, suaminya Syamsul Yusof berjanji akan menyelesaikan masalah kemelut rumah tangganya dengan Puteri Sarah dalam masa terdekat ini.

Ujarnya, sudah tiba masanya dia merungkai apa yang berlaku di sebalik kemelut rumah tangganya yang menjadi bualan ramai hampir setengah tahun.


Syafiq Kyle Hadiahkan Vellfire Buat Keluarga

Baru-baru ini, tular video memaparkan pelakon Syafiq Kyle membeli sebuah kereta mewah jenama Toyota Vellfire untuk dihadiahkan kepada keluarganya menjadi perhatian ramai.

Menerusi video yang dimuat naik oleh penjual kereta tersebut, aktor itu dilihat sedang melakukan urusan jual beli kenderaan berkenaan.

BACA: Syafiq Kyle Muak Kisah Cinta Lebih Jadi Perhatian Berbanding Karier

Thank You Syafiq Support Zarif Recond Car | Vellfire Golden Eyes #fyp #foryou #toyota

? DJ KNOW ME TOO WELL – REMIX – DJ TANI

“Terbaik Syafiq Kyle, hadiah Vellfire untuk keluarga. Terima kasih sokong Vellfire Golden Eyes (nama syarikat),” tulis penjual tersebut.

Dalam pada itu, kereta mewah berwarna hitam itu turut dihiasi dengan reben besar bewarna merah di bahagian hadapan kereta.

Perkongsian video itu mendapat pelbagai reaksi daripada netizen yang tumpang gembira di atas kejayaan pelakon itu serta memuji Syafiq berkongsi rezeki bersama keluarganya.


Anak Perempuan Fatin Afeefa Rapat Dengan Ayah Tiri, Tak Lepas Pegang Tangan

Umum mengetahui, pelakon Fatin Afeefa selamat mendirikan rumah tangga dengan kekasih jutawan yang dikenali sebagai Aliff Awang pada 30 Disember lalu.

Baru-baru ini, perkongsian Fatin Afeefa menjadi perhatian ramai apabila memuat naik video memaparkan kemesraan anak perempuannya, Ivy Herra Sophia dengan bapa tirinya.

BACA: Suami Syukur Fatin Afeefa Masak Maggi, Makanan Pertama Selepas Jadi Suami Isteri

Menerusi video dikongsikan di TikTok itu, Ivy dilihat memegang tangan Aliff sambil bermain dengan cincin dipakai bapa tirinya itu.

Malah, Ivy juga dilihat berpegangan tangan dengan Aliff ketika sedang berjalan, manakala Fatin berjalan bersama anak lelakinya.

Dalam video tersebut, Fatin sempat berseloroh mengatakan anak perempuanya itu tidak bagi chance langsung kepadanya.

Perkongsian Fatin itu mendapat pelbagai reaksi daripada netizen yang suka melihat keakraban Ivy dengan ayah tirinya itu serta mendoakan rumah tangga pasangan itu bahagia hingga ke akhir hayat.


“Saya Cakap Benda Betul” – Atu Zero Mohon Maaf Kepada Nabila Razali

Susulan gurauan pelawak, Atu Zero mengatakan Nabila Razali tidak boleh menyanyi secara live di program The Masked Singer 3 ternyata membuatkan penyanyi itu terasa hati.

Menurut Nabila, gurauan tersebut mungkin kelakar bagi sesetengah orang namun tidak bagi dirinya yang cuba sedaya upaya untuk menjadi penyanyi yang bagus.

BACA: Diperli Atu Zero Tak Boleh Nyanyi Live, Nabila Razali Terasa Hati

Memetik mStar Online, Atu berkata dia sudah menghantar mesej permohonan maaf kepada penyanyi itu menerusi DM di Instagram namun tidak berbalas.

“Saya dapat tahu hal tersebut apabila ada orang maklumkan kepada saya. Mungkin peminat dia. Jadi saya terus DM (direct messege) dia mohon maaf. Dia tidak balas mesej tersebut.

“Mungkin dia tengah marah, jadi berikanlah masa dahulu. Kalau selepas ini marah lagi saya akan ulang minta maaf,” katanya.

Mengakui kesilapannya itu, Atu berharap agar komen yang diberikan itu dapat dijadikan sebaia pembakar semangat untuk Nabila terus menjadi lebih baik di masa akan datang.

“Daripada segi kata-kata memang saya salah. Namun melihat pada sudut berbeza, anggaplah ia sebagai pembakar semangat untuk dia menyanyi lebih baik ketika membuat persembahan live selepas ini.

“Apa yang saya cakap ketika program itu bukannya tak betul. Perkara itu pernah viral sebelum ini. Jadi saya cakap sahajalah,” katanya.

Dalam pada itu, Atu berkata dia akan lebih berhati-hati selepas ini ketika berlawak kerana ada bahan lawak boleh diterima namun ada yang dianggap sensitif.


Diperli Atu Zero Tak Boleh Nyanyi Live, Nabila Razali Terasa Hati

Pelakon dan penyanyi, Nabila Razali mengakui terasa hati dan kecewa apabila menjadi bahan ketawa dalam satu program hiburan baru-baru ini.

Difahamkan, ia berikutan tindakan pelawak Atu Zero yang didakwa mempersendakan bakat nyanyiannya ketika menjadi juri program tersebut.

BACA: Tiada Lelaki Cuba Dekati, Nabila Razali Akui Sesekali Rasa Sunyi

“Mungkin punchline sebegini kelakar bagi sesetengah orang. Tetapi bagi saya ia tidak. Saya cuba sedaya upaya untuk memperbaiki diri setiap tahun. Hanya peminat setia sahaja yang tahu kemajuan yang saya buat,” katanya.

Dalam pada itu, Nabila turut meminta kepada pelawak di luar sana supaya lebih berhati-hati serta mencari ‘bahan’ yang lebih baik untuk membuatkan orang ketawa.

“Kepada semua pelawak di luar sana sila cari bahan yang lebih baik untuk membuat orang ketawa. Saya tidak nampak ini berbeza dengan body shaming.

“Atau mungkin anda benar-benar perlu merendahkan seseorang supaya anda menonjol. Saya tak marah dia langsung. Cuma kecewa sikit,” katanya.

Meskipun tidak menyebut nama sesiapa namun ramai dapat meneka individu tersebut adalah Atu Zero.

Sebelum ini, tular video di aplikasi TikTok dimana Atu memberikan komen kepada seorang peserta  dengan penyanyi dalam kostum itu bukan Nabila Razali kerana penyanyi itu dikatakan tidak boleh menyanyi secara live.


‘Habit’ Suka Cakap Ulang Kali, Cat Farish Akui Masih Sayang Isteri

Baru-baru ini hangat diperkatakan apabila isteri kepada Cat Farish iaitu Suriani Hassan mendakwa diceraikan penyanyi dan pelakon itu pada 13 Disember lalu selepas dua tahun mendirikan rumah tangga.

Malah, Suriani berkata dia juga tertanya-tanya serta terkejut apabila selebriti itu melafazkan cerai sebanyak tiga kali dalam satu masa tanpa sebab.

Memetik Astro Gempak, Cat mengakui dia masih menyayangi Suariani dan merindui anak-anak kepada isterinya. Ujarnya lagi, tiada siapa yang berkahwin mahu bercerai.

“Siapa kata tak sayang, mestilah sayang. Sepanjang perkahwinan, kami tak ada pun bergaduh sangat, cuma ada la beberapa part yang tak setuju. Sejujurnya saya pun rindu anak-anak.

“Dua tahun saya luangkan masa bersama keluarga saya. Bila jadi macam ini, saya jadi terfikir betul ke kami bergaduh… jadi tanda tanya. Yela, siapa kahwin nak cerai kan. Benda ini jadi terlalu pantas dan mengejut,” katanya.

Berkongsikan mengenai kejadian yang berlaku, Cat berkata ketika itu berlaku sedikit pertengkaran sehingga dia melafazkan cerai terhadap isterinya sebanyak tiga kali serta mengakui mempunyai tabiat cakap berulang kali.

“Lafaz yang saya ucapkan itu sebanyak tiga kali. Saya ini jenis suka ulang cakap, jadi ketika itu lafaz tu berulang kali disebut. Kawan-kawan ada bagi saya video ceramah UIA mengenai talak.

“Ikutkan yang saya faham, tetap sekali talak dan ia sah namun berdosa. Tapi apa-apa pun kena tunggu apa keputusan mahkamah nanti untuk lebih jelas,” katanya.

Cat dan Suriani mendirikan rumah tangga pada 20 November 2020 namun tidak dikurniakan cahaya mata.

Terdahulu, Cat pernah berkahwin dengan Hartiny Ramli namun bercerai pada 2016. Pasangan itu dikurniakan tiga cahaya mata, Nia Karlyssa, 14, Eva Latheefa, 12, dan Qul Iskandar,11


“Dah Keluar Gua, Tapi Play Victim” – Puteri Sarah

Selepas sekian lama berdiam diri, pengarah Syamsul Yusof berjanji akan menyelesaikan masalah kemelut rumah tangganya dengan Puteri Sarah dalam masa terdekat ini.

Menurut Syamsul, sudah tiba masanya dia merungkai apa yang berlaku di sebalik kemelut rumah tangganya yang menjadi bualan ramai hampir setengah tahun.

Sementara itu, perkongsian Puteri Sarah di Insta Story menjadi perhatian ramai apabila memuat naik posting seakan memerli seseorang dikatakan cuba ‘play victim’.

“Dah keluar gua tapi play victim pulak. Takpelah janji settle. Stay classy they said,” tulisnya.

Sebelum ini, Puteri Sarah dilihat ada memuat naik satu perkongsian mengatakan bahawa tahun 2023, para isteri akan lebih ‘lelaki’ berbanding lelaki itu sendiri.

Dalam pada itu, Puteri Sarah turut berharap agar wanita diluar sana yang senasib dengannya akan terus kuat menghadapi segala ujian.

Terdahulu, Syamsul berkata dia tidak mahu mengaibkan mana-mana pihak termasuk isterinya, Puteri Sarah yang sering berkongsikan kisah rumah tangga kepada umum di media sosial.


Syamsul Yusof Bakal Jelaskan Isu Kahwin Dua

Perkara itu diberitahu oleh Syamsul menerusi satu video dimuat naik di Instagram semalam. Ujarnya, sudah tiba masanya dia merungkai apa yang berlaku di sebalik kemelut rumah tangganya yang menjadi bualan ramai hampir setengah tahun.

BACA: “Terserah Kepada Syamsul Untuk Cari Jalan Diredai Allah” – Yusof Haslam

“Sudah tiba masanya saya bersuara tentang hal ini. Saya pun dah penat dan percaya netizen pun letih. Insya-Allah dalam masa terdekat ini saya akan menjawab dan meleraikan satu persatu kepada umum.

“Berikan saya masa sedikit untuk selesaikan semuanya. Dalam masa terdekat Insya-Allah saya akan berikan titik noktah kepada semua permasalahan ini,” katanya.

Menurut Syamsul lagi, dia tidak mahu mengaibkan mana-mana pihak termasuk isterinya, Puteri Sarah yang sering berkongsikan kisah rumah tangga kepada umum di media sosial.

Katanya, hal rumah tangga tidak seharusnya dikongsikan kepada umum kerana ia melibatkan kisah peribadi mereka sebagai pasangan suami isteri.

“Walaupun saya ingin membuka mulut dan bersuara, berbezanya saya dan isteri, saya tidak mahu ikut cara dia. Saya tidak mahu membuka aib atau pekung kerana ia adalah soal perkahwinan, Soal peribadi antara saya dan dia,” katanya.

Dalam pada itu, Syamsul mengakui terkesan dengan kata-kata kecaman dan hinaan dilemparkan netizen terhadapnya sehingga menganggu aktiviti sehariannya untuk bekerja di set penggambaran.

Namun, dia sedar sebagai seorang selebriti sudah menjadi asam garam dalam kehidupan dan akur hidupnya menjadi perhatian ramai.

“Apa pun saya sedar kehidupan sebagai seorang selebriti membuatkan semua orang memandang dan segala tingkah laku kita akan menjadi perhatian ramai.

“Saya juga manusia biasa, kadang-kadang terganggu fokus saya untuk menghasilkan filem. Saya terima apa yang netizen lemparkan tuduhan, tidak mengpa. Saya terima dengan hati terbuka,” katanya.

Minggu lalu, hangat diperkatakan apabila Puteri Sarah mendakwa suaminya itu telah berkahwin dengan Ira Kazar di Thailand namun tidak dapat dipastikan kesahihan dakwaan berkenaan.


Netizen Puji Kecantikan Anak Kedua Azad Jazmin, Eira Syazira

Baru-baru ini, pelakon dan penyampai radio Azad Jasmin ada memuat naik video memaparkan anak keduanya iaitu Ameisya Leann Rose.

Ternyata video dikongsikan Azad itu menjadi perhatian ramai apatah lagi ramai yang memuji kecantikan anak kedua Azad dan aktres, Eira Syazira itu.

Diruangan komen, rata-rata netizen terpegun dengan kecantikan kanak-kanak berusia 6 tahun itu yang memiliki raut wajah seperti selebriti Bollywood.

Kata netizen lagi, tak lama lagi anak keduanya itu bakal mengikut jejak langkah kedua ibu bapanya bergelar pelakon. Malah, ada yang mengatakan pasti ramai yang akan masuk meminang apabila dewasa kelak.

Untuk rekod, Ameisya Leanne Rose yang dilahirkan pada 31 Disember 2016 dan kini sudah berusia enam tahun.

Azad dan Eira mendirikan rumah tangga pada 16 September 2011 dan hasil perkongsian hidup mereka telah dikurniakan 3 cahaya mata perempuan iaitu Ammara Sofea Rose, Ameisya Leann Rose dan Suri Ratu


Tertekan, Rasa Dibenci Punca Ameera Khan ‘Hilang’

Selepas beberapa bulan menghilangkan diri dari media sosial, personaliti media sosial, Ameera Khan akhirnya kembali aktif di Instagram sejak beberapa hari lalu.

Memetik Kosmo, Ameera berkata punca dia menghilangkan diri kerana tertekan serta merasakan dirinya dibenci. Perkara itu didedahkan oleh Ameera ketika sesi Live di Instagram baru-baru ini.

BACA: Kembali Aktif Di Instagram, Ameera Khan Kongsi Foto Tak Berhijab

“Saya ada Instagram, orang bercakap tentang saya. Saya berehat daripada Instagram pun orang masih lagi bercakap mengenai saya. Sebagai wanita yang masih muda, saya tertekan dan rasa dibenci. Jadi saya perlu berehat,” katanya.

Hampir enam bulan berehat daripada media sosial, Ameera berkata dia banyak menyendiri dan bersendirian kerana dia hanya mahu berehat.

“Saya habiskan masa dengan keluarga, mengembara, bersenam dan membaca. Tapi hampir kebanyakan masa saya akan bersendirian. Saya tidak galakkan anda untuk berbuat begitu, cuma saya hanya mahu berehat,” katanya.

Dalam pada itu, Ameera turut menjelaskan sebab dia menutup muka ketika bergambar bersama keluarga kerana tidak mahu netizen bercakap mengenai dirinya sepajang tempoh berehat.

“Kenapa tutup muka? Sebab saya tidak mahu orang bercakap apa-apa tentang wajah saya. Mereka (netizen) selalu bercakap tentangnya. Saya tidak mahu orang tahu apa-apa tentang saya,” katanya.


6 Perkahwinan Selebriti Paling Mengejutkan Tahun 2022

Tahun 2022 menyaksikan ramai selebriti menamatkan zaman solo mereka, malah ada yang kembali mendirikan rumah tangga selepas sebelum ini mengalami kegagalan.

Bakal menyambut tahun baru 2023 esok, rasanya belum terlambat lagi untuk kita menyingkap kembali perkahwinan selebriti yang mengejutkan ramai.

Mana tidaknya, ada selebriti yang merahsiakan hubungan cinta mereka dan majlis perkahwinan diadakan secara tertutup. Bak kata netizen tahu-tahu dah kahwin.

Pada 1 Januari 2022 sememangnya mengejutkan ramai apabila penyanyi Heliza Helmi selamat diijabkabulkan dengan ahli perniagaan Datuk Seri Mahadi.

Heliza sah bergelar sebagai isteri Mahadi dengan sekali lafaz dan menerima mas kahwin sebentuk cincin serta senaskah Al-Quran.

Tiada angin tiada ribut, penyanyi Wany Hasrita mengejutkan ramai apabila sah bergelar isteri kepada Mohd Al-Adib Fahmi dengan dua kali lafaz pada 22 Julai lalu.

Wany menerima mas kahwin sebentuk cincin berlian, manakala jumlah wang hantaran dirahsiakan dan tiada dulang hantaran daripada kedua-dua belah pihak.

Wany berkata mereka mula rapat sejak tahun 2019 dan pemuda berusia 30 tahun itu bekerja dalam industri penerbangan di Kuching, Sarawak.

Penyanyi Shahir Zawawi sah bergelar suami kepada wanita pilihan hati, Jaskin Jaludin dengan sekali lafaz dalam satu majlis diadakan di The Royal Ballroom, Bizmilla Wedding Center, Subang Jaya pada 1 September.

Pada majlis tersebut, pengantin lelaki menyerahkan mas kahwin RM300, serta lima dulang hantaran berbalas tujuh daripada pengantin perempuan.

Menurut Shahir, dia dan isteri mengambil masa dua minggu sebelum menemui keserasian antara satu sama lain dan mengambil keputusan untuk ke fasa seterusnya.

11 November lalu, ramai yang terkejut apabila penyanyi Najwa Latif yang sah bergelar isteri kepada ahli muzik, Akwa Arifin.

Difahamkan, Najwa sudah lama merancang perkahwinan tersebut namun tidak menghebahkan kepada umum. Malah, pasangan itu sudah bertunang pada bulan Jun lalu namun hanya dihadiri oleh keluarga sahaja.

Pendakwah selebriti, Da’i Syed sah bergelar suami kepada pengacara. Hana Ismail pada 3 Disember lalu di Masjid Ibnu Mas’ud Kuala Lumpur.

Menurut Hana, dia mengkui ragu-ragu ketika di awal perkenalan mereka melihatkan perbezaan usia yang jauh namun dia akhirnya menemui jawapan selepas melakukan solat istikharah.

Semalam, pelakon Fatin Afeefa mengejutkan ramai apabila sah bergelar isteri kepada Aliff Awang pada majlis pernikahan secara tertutup yang diadakan di Putra Glass Hall, Subang Jaya.

Sumber berkata, Fatin dan Aliff selamat bergelar suami isteri kira-kira jam 8.40 malam tadi dengan sekali lafaz.

Terdahulu, Fatin pernah berkahwin dengan pelakon Adam Shahz pada 2013 namun bercerai empat tahun kemudian. Pasangan itu dikurniakan seorang cahaya mata perempuan bernama Ivy Herra Sophia, 7.


“Dah Kahwin, Jangan Lupa Tarikh Naik Mahkamah 26 Januari” – Adam Shahz

Susulan berita perkahwinan Fatin Afeefa yang berlangsung semalam, pelakon Adam Shahz berkongsikan rasa gembira di atas penikahan bekas isterinya itu.

Memetik Harian Metro, bagaimanapun Adam turut mengingatkan Fatin tidak lupa tentang tarikh perbicaraan tuntutan hak penjagaan anak mereka pada 26 Januari ini.

“Alhamdulillah, untuk majlis perkahwinan dan pernikahannya yang sudah berlangsung. Cuma satu sahaja. Dah kahwin, dah lepas, cuma jangan lupa tarikh untuk minta naik mahkamah pada 26 Januari nanti,” katanya.

Menurut Adam ini merupakan perbicaraan kali pertama mereka bagi menuntut hak penjagaan anak dan mendedahkan dia tidak dapat berjumpa dengan mereka Ivy Herra Sophia kini berusia 7 tahun.

“Ini adalah perbicaraan kali pertama. Jadi, kita buka buku baharu. Sekarang, saya memang tak dapat jumpa anak. Jadi, apa pun, saya bergantung kepada keputusan mahkamah.

“Apa juga keputusan mahkamah, saya terima asalkan, jangan diputuskan silaturahim antara bapa dengan anak. Dalam kata lain, kalau saya tak dapat hak penjagaan sekali pun, sekurang-kurangnya saya dapat berjumpa dan melawat anak,” katanya.


Suami Syukur Fatin Afeefa Masak Maggi, Makanan Pertama Selepas Jadi Suami Isteri

Semalam, pelakon Fatin Afeefa mengejutkan ramai apabila selamat bernikah dengan jejaka pilihan hati dikenali Aliff Awang kira-kira jam 8.40 malam tadi dalam satu majlis tertutup diadakan di Putra Glass Hall, Subang Jaya.

Apa yang menjadi perhatian, perkongsian suaminya di Insta Story yang memuat naik video meluahkan rasa syukur dapat merasa makanan pertama dibuat oleh Fatin selepas bergelar suami isteri.

Menerusi video itu, meskipun ianya hanya maggi namun Aliff berkata apa yang penting bukan nilai menu tersebut menjadi keutamaan tetapil kenangan tercipta yang perlu dihargai dan menjadi ingatan.

“Alhamdulillah.. makanan pertama sebagai suami isteri, maggi. Orang kata, bukan nilai sesuatu barang itu buat perkara itu perlu dihargai, tetapi ingatan,” katanya.

Pada November lalu, Fatin ada memuat naik video memperlihatkan tangan seorang wanita yang dipercayai dirinya disarung cincin seakan memberi bayangan sudah mengikat tali pertunangan.

Terdahulu, Fatin pernah berkahwin dengan aktor Adam Shahz pada 21 Disember 2013 namun bercerai empat tahun kemudian. Pasangan itu dikurniakan seorang cahaya mata perempuan iaitu Ivy Herra Sophia yang kini berusia tujuh tahun.


Fatin Afeefa Bernikah Dengan Kekasih Jutawan?

Pelakon Fatin Afeefa dikhabarkan selamat bernikah dengan jejaka pilihan hati dikenali Aliff Awang pada malam Jumaat dan majlis pernikahan mereka dipercayai diadakan di Putra Glass Hall, Subang Jaya.

Perkara tersebut dikongsikan oleh jurusolek terkenal, Datuk Alha Alfa yang bertanggungjawab menatarias pengantin perempuan.

BACA: Fatin Afeefa Dedah Anak-Anak Berlumba Nak Khatam Al-Quran, Larang Ambil Mengaji Awal

Malah, Alha turut memuat naik gambar Fatin Afeefa di Instagram memaparkan pelakon itu memakai busana serba putih berserta manis bertudung.

Sementara itu, menerusi Instagram Aliff Awang turut memaparkan jejaka itu dilihat segak berpakaian lengkap baju melayu serba putih mengambil video di hadapan cermin.

Bagaimanapun, setakat ini masih tiada kenyataan rasmi daripada Fatin mengenai pernikahan tersebut.


Isteri Dakwa Cat Farish Lafaz Cerai 3 Kali

Baru dua tahun mendirikan rumah tangga, isteri kepada Cat Farish iaitu Suriani Hassan mendakwa diceraikan penyanyi dan pelakon itu pada 13 Disember lalu.

Memetik Harian Metro, Suriani berkata dia juga tertanya-tanya serta terkejut apabila diceraikan tiga kali dalam satu masa tanpa sebab.

“Sehingga hari ini saya masih tertanya-tanya kenapa saya diceraikan. Saya terkejut apabila dia melafazkan cerai sebanyak tiga kali dalam satu masa tanpa sebab.

“Saya tak nak komen lebih lanjut mengenai perkara ini. Namun apa yang boleh saya katakan, saya sudah membuat pendaftaran pengesahan cerai di Mahkamah Syariah Sendayan, Negeri Sembilan pada 16 Disember lalu untuk mahkamah menentukan berapa jumlah talak yang dilafazkan Cat.

“Sebelum ini saya cuba menghubungi Cat sebanyak tiga kali bagi menyelesaikan perkara ini, tetapi dia tidak memberikan sebarang maklum balas. Jadi saya anggap dia memang berniat untuk ceraikan saya dan berharap kes ini akan selesai segera,” katanya.

Menurut Suriani lagi, meskipun sayang dengan perkahwinannya itu, dia reda dengan apa yang berlaku serta memohon penyanyi itu memberikan kerjasama yang baik untuk perbicaraan kes perceraian mereka pada 16 Januari depan.

“Apapun keputusan yang bakal ditentukan nanti saya reda dan anggap kami tiada jodoh. Tipulah kalau saya masih tak sayangkan perkahwinan ini kerana usia pernikahan kami masih baru.

“Malah sepanjang dua tahun berkahwin saya pernah hamil sebanyak dua kali, tapi tiada rezeki apabila saya mengalami keguguran pada tahun lalu,” katanya.

Sementara itu, Cat Farish berkata mereka sedang berusaha mencari jalan penyelesaian terbaik. Dalam pada itu, Cat Farish enggan mengulas dakwaan isterinya yang dia sudah diceraikan dengan tiga kali lafaz,

“Tak ada apa yang boleh diceritakan lagi. Apa yang berlaku semua ini, membabitkan saya dan isteri. Keluarga pun tak tahu. Tak pasti juga macam mana orang luar boleh hidu. Itu yang tak syok.

“Kalau saya jawab, isu ini berpanjangan pula. Lagi pula sekarang ini kami mengambil pendekatan untuk berdiam diri dulu. Ditambah pula masing-masing sibuk dengan kerja. Saya juga tidak mahu mengeruhkan lagi keadaan.

“Soal lafaz itu sah atau tidak biar mahkamah tentukan. Sebenarnya perkara ini lah yang paling ditakuti dan tak nak berlaku. Siapa yang berkahwin nak cerai kan? Apa pun yang terjadi, saya mohon orang ramai mendoakan yang terbaik buat kami,” katanya.


Kongsi Rezeki, Amir Raja Lawak Bayar Zakat

Perkongsian Amir Raja Lawak menjadi perhatian ramai apabila memuat naik gambarnya membuat pembayaran zakat di Pusat Pungutan Zakat (PPZ) untuk tahun 2022.

Menerusi perkongsiannya itu, Amir meluahkan rasa syukur di atas rezekinya ntuk tahun 2022 serta berharap tahun hadapan dia dapat berkongsi lebik banyak lagi rezeki.

BACA: Amir Raja Lawak Dipuji Tak Pernah Mengeluh Tiada Job, Tak Malu Jual Air Tepi Jalan

Amir turut mengucapkan terima kasih buat mereka yang menyokong perniagaan air jagungnya Amirreka HQ dan perniagaan bundle yang diusahakannya.

“Syukur di atas rezeki pada tahun 2022 ini. Terima kasih kepada yang berkongsi rezeki kerja seni dengan saya,juga yuga support bisnes Air Jagung Amirreka HQ dengan bisnes bundle Amirreka Garment – Bundle Diver saya pada tahun ini ye.

“Tahun 2023 saya doakan agar saya dapat berkongsi rezeki lebih lagi supaya lebih ramai yang dapat manfaat, amin InsyaAllah,” tulisnya.

Dalam pada itu, Amir memaklumkan dia akan memulakan semula perniagaan air jagungnya awal tahun depan kerana ada beberapa perkara yang perlu diselesaikan.


“Bila Saya Di Malaysia Halau Suruh Ke Indonesia, Bila Cakap Ada KTP Persoal Pula” – Baby Shima

Baru-baru ini hangat diperkatakan mengenai penyanyi dangdut, Baby Shima apabila didakwa memiliki dua kerakyatan iaitu Malaysia dan Indonesia.

Menerusi satu video tular di TikTok, Shima menjawab pertanyaan hos program di Indonesia mengenai keinginan menjadi warga negara itu. Shima menjawab dia sudah menjadi rakyat Indonesia sambil mengeluarkan kad pengenalan atau Kartu Tanda Pendudukan (KTP).

BACA: “Neelofa Yang Bertutup Litup Pun Kena Kecam” – Baby Shima

Memetik BH Online, Baby Shima yang kini berada di Indonesia enggan mengulas mengenai perkara tersebut serta mengatakan dia sayangkan Malaysia dan juga negara seberang itu.

Sementara itu, Shima berkata individu yang memuat naik video rakaman temu bual itu di TikTok itu seolah sengaja mahu mengenakannya. Malah, Shima turut hairan netizen masih mengambil tahu tentang dirinya sedangkan tidak suka.

“Apabila saya berada di Malaysia, mereka halau saya dan suruh saya pergi Indonesia. Bila kita cakap ada KTP, dipersoalkan pula. Apa yang mereka mahukan sebenarnya? Atau mereka sebenarnya tidak boleh lupakan saya?” katanya.

Dalam pada itu, Shima berkata dia akan berada di Malaysia dan Indonesia kerana perlu berulang alik di kedua negara demi kerjayanya sebagai pelakon dan penyanyi.

“Saya akan sentiasa berulang alik antara Malaysia dan Indonesia kerana perlu memenuhi undangan. Buat masa ini, saya berada di Jakarta kerana terbabit dengan persembahan untuk program ambang tahun baharu.

“Baru dua minggu sudah saya pulang kerana ada ‘show’ di Seremban, Negeri Sembilan. Selagi masih diperlukan, saya akan terima sahaja tawaran yang datang tidak kisah sama ada di Indonesia atau Malaysia,” katanya.


Aaron Aziz Tegur Muslim Ucap ‘Merry Christmas’

Setiap tahun apabila tibanya Hari Natal atau Krismas, pasti akan menjadi bualan ramai mengenai isu warga Muslim yang akan meraikan sambutan perayaan tersebut serta mengucapkan Mery Christmas.

Perkara itu turut mendapat reaksi pelakon Datuk Aaron Aziz yang memberikan peringatan serta pesanan buat mereka yang beragama Islam mengenai hukum mengucapkan Selamat Hari Krismas.

Bukan itu saja, Aaron turut memberi teguran secara baik mengenai amalan kad tilik nasib yang popular di aplikasi Tik Tok.

“Saya ada terlihat di Tik Tok contohnya, mengenai amalan menilik nasib sama ada menggunakan kad atau pakau. Secara hormatnya saya ingin menegur anda sebaik-baiknya.

“Malah, saya juga ingin mengingatkan sebagai seorang muslim iaitu mereka yang beragama Islam, mungkin ramai yang tak sedar setiap kali tibanya 25 hari bulan 12 memberi ucapan Merry Christmas.

“Kerana bila kita ucap Merry Christmas maksudnya engkau terima kepercayaan mereka di mana Nabi Isa adalah anak kepada Allah dan itu adalah satu perkara yang amat berat.

“Jadi, kalau nak cakap Happy New Year, season greeting okay. Tapi jangan sampai cakap Merry Christmas, itu bukan cara kita sebagai seorang Muslim,” katanya.

Perkongsian Aaron itu mendapat pelbagai reaksi daripada netizen yang mengucapkan terima kasih buat aktor berkenaan di atas peringatan tersebut.

Namun, ada juga segelintir tidak bersetuju dengan kenyataan aktor itu serta mengatakan ucapan itu sekadar menghormati perayaan agama lain.


Wajah Seiras, Ramai Keliru Mana Satu Rashdan Baba & Zuraini Kasim

Pasti ramai yang mengenali dua pelakon yang cukup hebat pada era 90 an ini iaitu Rashdan Baba dan Zuraini Kasim. Namun, tidak dinafikan, kedua pelakon itu memiliki wajah seiras hingga sukar untuk dibezakan.

Baru-baru ini, pelakon Rashdan Baba ada memuat naik video di aplikasi TikTok bersama Zuraini Kasim di sebuah restoran menjadi bualan ramai.

“Saya Rashdan Baba dan saya Zuraini Kasim . Haaaa pening kan, lepas ini tak mahu keliru dah. Kena tengok betul-betul,” ujar mereka.

Perkongsian Rashdan Baba itu mendapat pelbagai reaksi daripada netizen yang mengakui sememangnya sukar untuk membezakan kedua wajah pelakon tersebut sejak dari dulu lagi.

Dalam pada itu, ramai yang meluahkan rasa rindu untuk melihat kedua pelakon hebat untuk muncul di kaca televisyen apatah lagi mereka sangat popular sekitar 90an.


Dua Tahun Kahwin, Luqman Hafidz Mengaku Sudah Ceraikan Isteri

Selepas dua tahun mendirikan rumah tangga, pelakon Luqman Hafidz mengesahkan perkahwinannya dengan isteri, Nurul Atiqah Mad Apandi sudah pun berakhir pada Jun lalu.

Memetik Harian Metro, Luqman berkata dia akhirnya berkongsikan mengenai perkara itu selepas ramai pihak bertanyakan termasuk pihak media.

“Sampai masanya untuk saya kongsikan dan mengesahkan yang saya sudah pun berpisah dengan isteri pada bulan Jun yang lalu.

“Kami berpisah cara baik di mahkamah. Sekarang fokus kami adalah memberikan kehidupan yang baik pada anak kami,” katanya.

Dalam pada itu, Luqman berharap orang ramai menghormati serta memberikan ruang kepada dirinya serta keluarga. Luqman turut memohon maaf di atas segala kekalutan yang berlaku.

“Saya sedar status saya sebagai anak seni tak lari dari perhatian masyarakat. Justeru saya tampil memberikan kenyataan ringkas ini bagi mengelakkan sebarang kekeliruan atau tanda tanya berterusan dari mana-mana pihak. Semoga tiada lagi spekulasi yang timbul selepas ini.

“Saya berharap agar pihak media khususnya dapat memberikan ruang kepada saya dan menghormati keputusan ini bagi menjaga hati keluarga saya juga bekas mentua. Saya mohon maaf atas segala kekalutan sebelum ini.

“Fokus saya sekarang adalah kerja keras bagi mencari rezeki dan sebagai seorang bapa, tanggungjawab ini adalah keutamaan saya. Saya pohon semua titipkan doa yang baik2 dan saya doakan yang terbaik juga buat kalian,” katanya.

Luqman mendirikan rumah tangga dengan Nurul Atiqah pada 20 Mac 2020.. Pasangan itu dikurniakan seorang anak perempuan iaitu Eve Laura kini berusia setahun.


Tak Peduli Kecaman Netizen, Kak KM Backup Pakaian Seksi Anak

Baru-baru ini, usahawan sensasi Liana Rosli atau lebih dikenali sebagai Kak KM menyambut ulang tahun perkahwinannya yang ke-20 bersama suami dan anak-anak.

Namun, apa yang menjadi perhatian ramai adalah busana yang digayakan oleh anak-anaknya menimbulkan rasa kurang senang ramai yang melihat sehingga mengundang kecaman.

BACA: Majlis Anniversary Ke-20, Netizen Tergamam Tengok Baju Anak-Anak Kak KM

Rata-rata netizen berpendapat busana yang digayakan anak-anak usahawan sensasi itu dianggap terlalu seksi sehingga menampakkan bahagian aset mereka.

Memetik mStar Online, Kak KM berkata pakaian yang dipakai oleh anak sulungnya, Nabila Razman itu tidaklah keterlaluan dan baginya baju tersebut biasa sahaja.

“Waktu kahwin dulu-dulu dah pakai kebaya jadi sekarang bila sambut anniversary rasa macam nak pakai dress pula. Bagi saya pakaian yang anak pakai hari itu biasa sahaja sebab memang jenis dress.

“Cuma waktu itu kak KM pakai rantai jadi boleh tutup bahagian dada, tetapi anak pula tak pakai. Suka hati mereka nak cakap apa. Kalau Nabila dan Rania pakai elok pun orang tetap bercakap,” katanya.

Menurut Kak KM lagi, tindakan netizen yang menularkan mengenai kisahnya membantu mengembangkan lagi perniagaannya serta mengucapkan terima kasih buat netizen.

“Terima kasih kepada netizen sebab viral lagi. Bagi Kak KM itu mungkin satu marketing sebab Kak KM memang suka viral. Sebab kalau tiada netizen yang bercakap fasal Kak KM, saya tak akan berada sampai tahap ini,” katanya.

Terdahulu, meskipun ramai yang mengecam, namun ada segelintir netizen mendoakan agar Kak KM sekeluarga diberikan hidayah untuk menutup aurat dengan sempurna suatu hari nanti.


Terdiam Makcik Bawang Bila Tahu KWSP Boleh Carum Sendiri, Guna Ni Jer!

Zaman sekarang ni masih ada lagi mak cik bawang yang tak celik info. Apa yang selalu kita dengar, makcik bawang ni suka mempertikai anak muda yang kerja sendiri, katanya nanti masa tua tak ada simpanan sendiri lah, kalau kerja syarikat itu at least ada juga KWSP.

Rilex lah mak cik! Sekarang ni zaman dah maju semua benda kita boleh buat walaupun hanya bekerja sendiri. Rider food-delivery pun dah boleh mencarum KWSP sendiri tau.

Bagi korang yang runsing sangat memikirkan mulut mak cik bawang tu, ala buat tak kisah jer. Sebab sekarang KWSP mengalu-alukan korang untuk daftar Caruman Sukarela dengan Insentif Persaraan (i-Saraan). Ini lah langkah paling tepat untuk menyimpan demi masa depan korang.

Tak semestinya abang rider je boleh daftar i-Saraan. Korang yang jurugambar, jurusolek, peniaga online and yang kerja freelance semua pun boleh daftar i-Saraan ni. Senang cerita, korang yang tiada pendapatan tetap boleh daftar dan pada masa yang sama korang siap dapat insentif daripada pihak kerajaan. Ha gituu!

Kalau korang nak tahu, di bawah i-Saraan ni, korang akan dapat sumbangan Kerajaan sebanyak 15% (jumlah maksimum RM250/setahun) ke atas caruman korang.

Paling penting, dengan i-Saraan ni korang boleh masukkan duit berapa-berapa dan bila-bila masa ikut kemampuan kewangan korang. Bukan tu jer, korang pun akan dapat dividen tahunan di atas simpanan korang tu nanti macam ahli KWSP lain. Bantuan kematian sebanyak RM2,500 pun ada tau!

Bagi korang yang nak apply i-Saraan ni, korang kena ikut syarat ni okey! Ala mudah je syarat untuk yang layak memohon i-Saraan ni. Korang mestilah warganegara Malaysia berusia 60 tahun ke bawah, yang bekerja sendiri dan bukannya seorang pekerja kepada mana-mana syarikat dan semestinya lah korang kena jadi ahli KWSP.

Tak susahkan nak mohon i-Saraan ni? Korang yang mana kerja sendiri tu jangan nak lengah-lengah lagi, cepat-cepatlah daftar.

Ha sebelum kami terlupa dan hampir menjadi mak cik bawang yang suka berleter ni, kami nak bagi tahu juga yang para isteri di rumah tu boleh simpan dengan i-Saraan juga tau!

Lepas ni duduk rumah pun boleh simpan duit sikit-sikit. Tak ada lah duduk rumah tu dihina orang sana sini. Lagi-lagi dengan mak cik bawang. Nak pula kita yang baru berkahwin tak bekerja, lepas tu mula lah mak cik keliling membawang.

Selalu sangat dengar ayat macam ‘kenapa tak kerja dah ni, muda lagi takkan nak harapkan duit suami jer nanti tak ada simpanan sendiri’. Tu lah ayat yang sering isteri yang muda-muda ni dengar.

Lepas ni korang dengar jer ayat macam tu korang terus cakap ‘tak apa mak cik saya dah daftar dan simpan dengan i-Saraan’. Ha mesti terkebil-kebil mata mak cik tu tak tahu apa i-Saraan ni.

Tapi bagi suri rumah yang berdaftar dengan eKasih, korang boleh daftar dan simpan dengan Kasih Suri Keluarga Malaysia KWSP. Haa panjang betul nama, kita panggil Kasih Suri lah ya. Yang ni lagilah untung banyak, bukan jer dapat sumbangan kerajaan sebanyak RM480/setahun, malah korang juga boleh dapat bantuan kematian sebanyak RM2,500 dan bantuan hilang upaya sebanyak RM5,000. Memang kali ni kalau mak cik bawang bahan korang, korang ajak jer geng-geng onion ni daftar je benda ni jugak.

Yang menariknya, baik i-Saraan atau Kasih Suri, korang boleh simpan apa-apa amaun dan bila-bila masa je ikut kemampuan korang. Paling penting sekali, korang masih boleh buat pengeluaran mengikut syarat-syarat yang ditetapkan KWSP, dan siap dapat dividen tahunan lagi. Menarik tak?

Pertama sekali, korang boleh masukkan duit ke dalam akaun sendiri atau boleh juga kalau suami yang nak masukkan duit bulan-bulan kat akaun korang.

Selain itu, korang haruslah berstatus warganegara Malaysia yang belum mencapai umur 55 tahun dan dah berdaftar dalam Pangkalan Data Kemiskinan Nasional (eKasih).

Untuk Kasih Suri ni korang boleh simpan sekurang-kurangnya RM5 sebulan je.

Jadi yang bergelar suri rumah tu jangan pandang remeh bab ni. Korang yang dah buat caruman i-Saraan dan Kasih Suri ni jangan lupa untuk muat turun aplikasi i-Akaun tau. Senanglah sikit nak kemas kini akaun KWSP korang dan pada masa yang sama korang boleh selalu tengok baki simpanan yang bertambah tu jadi semangatlah nak menyimpan!

Untuk info yang tepat lagi terkini, korang boleh layari laman web rasmi KWSP www.kwsp.gov.my dan laman media sosial diorang.


Zarina Anjoulie Tempah Baju Kahwin, Ramai Peminat Teruja

Pasti ramai tahu, sejak kebelakangan ini pelakon Zarina Anjoulie menjadi bualan apabila berkongsikan momen bahagianya bersama kekasih baru dikenali sebagai Datuk Seri Khazrul Elzey.

Rata-rata netizen tumpang bahagia apabila melihat Zarina disayangi teman lelakinya dan akhirnya pelakon itu berjumpa lelaki yang tepat buatnya.

BACA: Nak Belanja Gelang Besar Tapi Pilih Yang Kecil, Kekasih Puji Sikap Zarina Anjoulie

Terbaru, perkongsian Zarina atau lebih mesra disapa Anju menjadi perhatian apabila berkongsikan video keterujaannya menempah baju perkahwinannya di butik pengantin.

Menerusi video dikongsikan, Anju ke butik pengantin berkenaan bersama kekasihnya untuk mengukur baju pernikahan mereka.

“Salam guys, sangat teruja untuk hari ini sebab pergi tempah baju Anju dan Anju takkan cari orang lain buat baju kahwin. Hanya hansminofficial sahaja!

“His the best! Baju semua cantik-cantik, saya percayakan dia untuk baju kahwin saya. Masa kahwin dulu pun mereka yang buat baju Anju,”tulisnya.

Perkongsian Anju itu mendapat pelbagai reaksi daripada rakan artis dan netizen yang teruja dengan perkongsiannya itu serta mendoakan agar urusan pasangan itu menuju ke alam perkahwinan dipermudahkan.


Tiada Lelaki Cuba Dekati, Nabila Razali Akui Sesekali Rasa Sunyi

Usia sudah mencecah 30 tahun, pelakon dan penyanyi Nabila Razali tidak terlepas ditanya mengenai soal jodoh. Menurut Nabila, andai bertemu jodoh, dia tidak sembunyikan berita gembira itu daripada umum.

Memetik BH Online, Nabila berkata perkara itu pasti akan dikongsikan lebih-lebih lagi buat mereka yang banyak menyokongnya serta mahu peminat mendoakan yang baik-baik buat dirinya.

BACA: Bukan Sengaja Nyanyi Sumbang, Nabila Razali Terluka Baca Komen Sinis Netizen

“Saya mahu berterus-terang sahaja kerana perkahwinan adalah perkara baik. Bagi saya, benda baik harus dikongsikan kerana tidak sama dengan undangan acara makan-makan.

“Saya juga mahukan ahli keluarga, rakan dan peminat mendoakan yang baik-baik untuk saya, jadi berita gembira kenalah beritahu.

“Lagipun, saya mahu hari bersejarah dalam hidup dikelilingi oleh insan yang sering menyokong kerjaya dari awal pembabitan sehingga hari ini,” katanya.

Menurut Nabila lagi, dia masih belum bertemu dengan jejaka idaman dan mengakui tiada jejaka cuba mendekatinya sejak dia putus cinta enam tahun lalu.

“Memang tiada lelaki istimewa dalam hidup saya, buat masa ini. Jujurnya, saya terbuka berkawan dengan sesiapa sahaja. Sebelum ini, saya ada juga berkawan, tetapi hubungan tidak seperti pasangan bercinta sampai keluar ‘dating’ dan sebagainya.

“Mungkin cinta saya terhadap kerja lebih utama, jadi tidak sempat fikir soal jodoh. Banyak lagi impian belum tercapai, jadi saya mahu kejar impian sebelum memikirkan soal berumahtangga.

“Tetapi, seandainya jodoh sudah tiba, saya akan terima dan akan tetap mengejar impian yang masih belum tercapai,” katanya.

Dalam pada itu, Nabila mengakui pernah rasa sunyi apabila melihat rakan artis seperti Wany Hasrita yang sudah bergelar isteri, manakala Ernie Zakri yang kini mempunyai cahaya mata.

“Kadang-kadang bila tidak buat apa-apa ada juga terasa, tetapi bila sibuk dengan kerja terus jadi lupa,” katanya.


Janji Tak Lari Lagi, Watie Setuju Bayar Hutang Hana RM2,000 Sebulan

Penyanyi dan pelakon, Watie Sadali diperintah untuk membayar sebanyak RM2,000 sebulan sebagai ansuran bagi melangsaikan tuntutan saman berjumlah RM796,000 kepada salah seorang anggota Elite, Hana Adnan.

Memetik mStar Online, keputusan tersebut dicapai dalam prosiding yang berlangsung pagi tadi di Mahkamah Sesyen Selayang.

Peguam yang mewakili Hana iaitu Mohd Fikri Abd Rahman memaklumkan keputusan penyelesaian itu dipersetujui oleh kedua-dua belah pihak untuk menyelesaikan secara baik.

Dalam pada itu, keputusan mahkamah kali ini secara tidak langsung mensyaratkan Watie untuk komited melangsaikan tuntutan serta boleh dikenakan tindakan jika gagal berbuat demikian.

“Sebelum ini Watie cuba mengelak membayar hutang tersebut. Kali ini sudah setuju beri komitmen dan tidak boleh lari. Kalau gagal dan ulang perbuatan lama, kami boleh ambil tindakan penghinaan perintah mahkamah.

“Jika ia berlaku, salah satu hukuman yang boleh dikenakan adalah penjara terhadap Watie,” katanya.

Terdahulu, Hana menang saman berhubung kegagalan Watie menyelesaikan bayaran pinjaman bank yang menggunakan namanya untuk membeli kenderaan jenis Toyota Wish.

Hana mendakwa dia membuat pinjaman bank pada September 2005 bagi pihak Watie sebanyak RM150,000 kerana pelakon itu tidak layak untuk membuat pinjaman.

Bagaiamanpun, Watie gagal membayar ansuran bulanan, cukai jalan, insurans dan perkara berkaitan sejak September 2010 sehingga Hana diisytiharkan muflis.


Sweetnya Reen Rahim & Suami Main Tumbuk-Tumbuk, Peluk-Peluk Tepi Kolam

Tahniah diucapkan buat pelakon Reen Rahim yang selamat bergelar isteri kepada ahli perniagaan, Ahmad Nur Hazim dengan sekali lafaz pada 24 Disember lalu di Boraombak Marina, Putrajaya.

Baru enam hari bergelar isteri, baru-baru ini Reen ada berkongsikan video sweet bersama suaminya Ahmad Nur Hazim.

BACA: Reen Rahim Sah Isteri Ahli Perniagaan, Terima Mas Kahwin Sedulang Barang Kemas

Menerusi video dikongsikan di TikTok itu, Reen dan suami melakukan aktiviti seni mempertahankan diri dan menari bersama di tepi kolam renang dipercayai di kediaman mereka.

Perkongsian Reen itu mendapat pelbagai reaksi daripada netizen yang tumpang gembira melihat kebahagiaan aktres itu bersama suaminya. Tidak kurang juga ada yang berseloroh cemburu lebih-lebih lagi netizen yang masih single.

Terdahulu, Reen menerima mas kahwin sebanyak RM1,988 serta set barangan kemas dan lima dulang hantaran yang turut sama dibalas oleh pengantin perempuan.


“Kalau Setakat Kena Cekik Macam Tu Takkan Mati…” – Fezrul Khan

Bulan lalu, hangat diperkatakan mengenai konflik mengenai dakwaan pelakon Reen Rahim dicekik aktor Fezrul Khan ketika menjalani penggambaran sebuah filem.

Memetik BH Online, tetap dengan pendirian untuk tidak lagi bekerjasama dengan aktres itu, Fezrul berkata sebagai pelakon berpengalaman sudah pasti dia tahu apa yang boleh atau tidak dilakukan.

BACA: “Kau Terlampau Kurang Ajar” – Fezrul Khan Tak Akan Berlakon Lagi Dengan Reen Rahim

Kata Fezrul lagi, setiap manusia ada tahap kesabaran mereka dan dia juga mempunyai maruah. Ujarnya lagi, setiap pelakon yang bergandingan bersama perlulah saling berbincang untuk pastikan lakonan menjadi.

“Sekali buat tidak mengapa, kali kedua saya masih boleh sabar, tetapi bila sudah tiga kali, siapa boleh tahan? Sebagai pelakon lama, saya juga mempunyai maruah. Jika tak tahu bagaimana cara berlakon dan melakukan sesebuah babak, boleh sahaja bertanya dan berbincang dengan saya.

“Dia sebagai pelakon baharu sepatutnya berjumpa dengan pelakon senior untuk membuat latihan. Kami bekerja satu pasukan, jadi kena saling berbincang barulah babak lakonan menjadi. Ini baru berlakon lima tahun dan ada ramai pengikut dalam laman sosial, dia ingat boleh tunjuk besar kepala ke?” katanya.

Tambah Fezrul lagi, mereka diluar sana boleh menilai sendiri menerusi video yang dimuat naik di Instagram. Namun, Fezrul mempersoalkan mengapa aktres itu perlu menjerit kepadanya selepas babak tamat.

“Apa yang membuatkan saya geram, kenapa pengarah sebut ‘cut’, dia kena menjerit kepada saya? Kenapa tak jerit sejak awal babak dilakukan? Saya pernah melalui pelbagai pengalaman dalam api dan air. Kalau setakat kena cekik begitu, takkan mati.

“Mungkin dia ingin tunjuk kepada kekasihnya (kini suami). Lagipun, saya sudah dinasihatkan tidak bergurau dengan Reen jika lelaki itu datang,” katanya.

Dalam pada itu, Fezrul tekad untuk menolak jika ada tawaran untuk bergandingan dengan Reen serta memberikan nasihat jangan menerima tawaran jika tidak boleh membawa watak berat.

“Sekiranya ada tawaran bersama Reen, saya akan tolak ‘job’ itu. Sebabnya, kita masih mempunyai ramai pelakon wanita hebat. Dia juga bukan ‘level’ saya. Nasihat saya, jika dapat watak berat dan rasa tidak boleh bawa, jangan terima tawaran.

“Jangan ambil ‘job’ semata-mata mahukan duit. Dan, jangan tunjuk hebat dan nak bersikap kurang ajar,” katanya.


“Terserah Kepada Syamsul Untuk Cari Jalan Diredai Allah” – Yusof Haslam

Sejak beberapa hari lalu, hangat diperkatakan apabila timbul dakwaan pengarah terkenal, Syamsul Yusof didawak sudah berkahwin dengan Ira Kazar.

Susulan dakwaan tersebut, Syamsul mahu menyaman Jabatan Agama Islam Wilayah Persekutuan (Jawi) sebanyak RM10 juta kerana didakwa mengeluarkan satu kenyataan fitnah terhadapnya.

BACA: “Saya Harap Tindakan Syamsul Tak Keruhkan Keadaan” – Yusof Haslam

Memetik Harian Metro, pengarah terkenal Datuk Yusof Haslam mengharapkan yang terbaik buat anak dan juga menantunya, Puteri Sarah serta menyerahkan segala keputusan kepada Syamsul untuk mencari jalan yang diredai Allah.

“Dalam hidup ini ada banyak persimpangan. Sebagai ibu bapa, kami sentiasa mendoakan yang terbaik,” katanya.

Dalam pada itu, Yusof berkata dia tidak mahu masuk campur dalam hal rumah tangga Syamsul yang didakwa sudah berkahwin dengan anak kepada pelakon veteran, Kazar.

Malah, Yusof juga enggan mengulas mengenai tindakan Syamsul Syamsul yang mahu memfailkan saman sebanyak RM10 terhadap Jawi yang hangat diperkatakan di media sosial baru-baru ini.


Netizen Samakan Baju Eyka Farhana Dengan Alas Meja

Baru-baru ini, perkongsian pelakon Eyka Farhana menjadi perhatian ramai apabila memuat naik video mempromosikan produk pengering rambut dari jenama terkenal.

Namun, apa yang menjadi perhatian ramai adalah dress pendek yang digayakan oleh pelakon itu apabila ada yang menyamakan dengan alas meja kerana coraknya.

BACA: “Dari Dulu Memang Saya Seksi, Pakai Seluar Pendek” – Eyka Farhana

Dapat dilihat Eyka memakai inner berwarna kulit di bahagian dalam namun ada segelintir netizen silap pandang sehingga ada yang mengatakan sakit mata melihat video tersebut.

Sejak kebelakangan ini nama pelakon itu menjadi bualan ramai apabila tampil seksi sehingga menimbulkan rasa kurang senang netizen.

Bagaimanapun, Eyka berkata dia lebih selesa berdiam diri daripada membalas kritikan netizen berkenaan isu pemakaiannya yang dikatakan terdedah.


Nak Belanja Gelang Besar Tapi Pilih Yang Kecil, Kekasih Puji Sikap Zarina Anjoulie

Pasti ramai tahu, sejak kebelakangan ini pelakon Zarina Anjoulie menjadi bualan apabila berkongsikan momen bahagianya bersama kekasih baru dikenali sebagai Datuk Seri Khazrul Elzey.

Rata-rata netizen tumpang bahagia apabila melihat Zarina disayangi teman lelakinya dan akhirnya pelakon itu berjumpa lelaki yang tepat buatnya.

Baru-baru ini, kekasihnya ada memuat naik video membelanja Zarina atau lebih mesra disapa Anju gelang tangan di sebuah kedai emas.

Apa yang menjadi perhatian, Datuk Seri Elzy memuji teman wanitanya itu tidak demand dan memilih gelang tangan yang kecil meskipun ditawarkan untuk membeli gelang besar.

Sementara itu, Anju juga dilihat ada memuat naik video di TikTok mengucapkan terima kasih buat kekasihnya itu kerana membelikan gelang emas buat dirinya serta berseloroh mengatakan sebulan dia menangis kerana terharu.

Perkongsian kekasih Anju itu mendapat pelbagai reaksi daripada netizen yang tumpang gembira melihat pelakon itu kini bahagia dengan pilihan hatinya itu serta berharap hubungan mereka sampai ke gerbang perkahwinan.


“Takut La Netizen Sekarang, Siap Tentukan Syurga Ke Neraka” – Wawa Zainal

Baru-baru ini, pelakon Wawa Zainal dikecam apabila memuat naik video memaparkan anak perempuannya, Hayla Magrifatul Adzkiyaa bersoleh menyerupai watak siri Netflix popular, Wednesday Adams.

Malah, anaknya berusia enam tahun itu turut membuat tarian lagu Bloody Mary nyanyian Lady Gaga sebagai muzik latar yang dikatakan tidak sesuai buat beragama Islam.

Terbaru, menerusi satu perkongsian di Insta Story, Wawa dilihat ada memuat naik paparan komen kasar dan panjang lebar daripada seorang netizen.

Menurut individu itu, dia sudah menjalankan tanggungjawab memberkan teguran namun terpulang sama ada mahu menerima atau tidak. Malah, individu itu turut menyentuh mengenai neraka.

Tidak hanya berdiam diri, Wawa dilihat membalas komen individu tersebut dengan kata-kata sindiran. Malah, Wawa berkata dia ‘takut’ dengan netizen sekarang yang boleh tentukan syurga dan neraka ke atas seseorang.


Pelakon Pandu Kereta Melulu Sampai Kekasih Tercampak

Seorang pelakon lelaki yang bertindak memandu secara melulu di Jalan Lingkaran Tengah 2, Hulu Kelang petang semalam, ditahan polis hari ini.

Memetik Harian Metro, tindakan pelakon berusia 30 tahun itu menyebabkan seorang penumpang wanita dipercayai kekasihnya tercampak keluar dari kenderaan dalam kejadian berlaku jam 5.30 petang Selasa lalu.

Ketua Polis Daerah Ampang Jaya Asisten Komisioner Mohamad Farouk Eshak berkata, kemalangan yang turut tular di media sosial itu membabitkan dua kenderaan.

“Kemalangan dipercayai berlaku apabila kereta Perodua Myvi dipandu selebriti lelaki yang juga pelakon sambilan berusia 30 tahun itu menukar lorong secara zigzag hingga hilang kawalan.

“Kereta itu kemudian hingga terlanggar bahagian sisi kiri sebuah kenderaan pelbagai guna (MPV) Toyota Innova,” katanya.

Pelanggaran tersebut turut kekasihnya berusia 25 tahun tercampak keluar dan mengalami cedera ringan. Difahamkan ketika kejadian pelakon lelaki itu bertengkar dengan kekasihnya.

“Siasatan awal mendapati kemalangan itu berlaku akibat kecuaian pemandu Perodua Myvi yang memandu secara melulu sehingga menyebabkan kemalangan.

“Difahamkan ketika kejadian, lelaki itu bertengkar dengan kekasihnya yang juga penumpang wanita yang tercampak dalam kejadian itu,” katanya.

Pemandu kedua-dua kenderaan itu sudah tampil membuat laporan semalam dan pemandu Myvi ditahan bagi siasatan lanjut.


Tular Video Ketawa Sehingga Dituduh Meroyan, Puteri Sarah Bidas Netizen

Sejak minggu lalu hangat diperkatakan kembali mengenai kemelut rumah tangga Puteri Sarah dan suaminya, Syamsul Yusof apabila timbul dakwaan pengarah itu sudah berkahwin dengan Ira Kazar.

Bagaimanapun, Puteri Sarah dilihat tetap tenang meneruskan kehidupan seperti biasa dan kini sedang menikmati percutian bersama anak-anaknya ke Jepun.

BACA: Puteri Sarah Dakwa Syamsul Yusof, Ira Kazar Kahwin Di Thailand

Namun, ada pihak mendakwa aktres itu meroyan susulan tular video yang disunting dari TikTok Live memaparkan dirinya bergelak ketawa sehingga ada yang menuduh Puteri Sarah belum move on.

“Saya ada terbaca satu artikel yang telah membuatkan ramai orang salah faham. Apabila saya buat live di TikTok, saya hanya menjawab persoalan orang dan saya buat lawak lepastu orang ketawa.

“Jadi ada yang edit sikit-sikit.. gabungkan dalam satu video sampai nampak saya ini macam orang yang tak betul pula. Kemudian ramai yang kritik saya belum move on, meroyan hanya sebab mereka judge daripada video yang sikit itu.

Tampil menjelaskan mengenai tuduhan tersebut, Puteri Sarah berkata perkara tersebut sudah lama berlaku dan tidak bermakna jika dia kerap bercakap mengenai perkara itu bermakna dia belum move on.

“Macam mana korang tahu yang saya ni meroyan? Duduk serumah dengan saya ke? Lebih baik korang tak perlu cakap apa-apa. Jadi di sini saya nak jelaskan mengenai video pendek menunjukkan saya belum move on.

“Benda tu dah lama berlaku, tak bermaksud saya kerap cakap mengenai perkara tersebut terus nak judge saya belum move on, tertekan, meroyan, nak kata saya ni buat-buat happy.

“Pertama sekali, saya dah empat tahun tutup mulut dan kena mental torture dari pihak sana. Jadi ini adalah hak saya untuk bercakap. Bukannya saya dedahkan apa yang berlaku secara details. Jadi jangan mudah nak judge daripada video yang telah disunting,” katanya.


“Saya Tak Mahu Ulas, Tak Rasa Sudah Menang” – Hidayah

Mahkamah Tinggi Kuala Lumpur hari ini menolak rayuan pelawak, Ali Puteh dan tiga ahli keluarganya berhubung bayaran ganti rugi saman fitnah terhadap kakak iparnya, Nor Hidayah.

Memetik BH Online, Hidayah bagaimanapun enggan mengulas keputusan mahkamah yang memerintahkan adik iparnya itu membayar ganti rugi berjumlah RM60,000.

BACA: Mahkamah Tolak Rayuan Ali Puteh, Kekal Bayar Saman RM60,000 Kepada Kakak Ipar

Hidayah berkata lebih baik dia berdiam diri supaya tidak mengeruhkan lagi keadaan yang boleh memanjangkan kemelut dengan keluarga arwah suami.

“Saya tidak mahu ulas, rasanya berdiam diri jalan terbaik agar tidak mengeruhkan lagi keadaan,” katanya.

Dalam pada itu, balu kepada Allahyarham Abam Bocey itu berkata dia tidak menganggap keputusan mahkamah itu perkara yang harus dibanggakan atau merasakan sudah menang.

Ali Puteh dan tiga keluarganya diperintah membayar RM60,000 kepada balu Allahyarham Abam Bocey pada 18 Februari lalu kerana mengeluarkan kata-kata mengaibkan kakak iparnya di Instagram, dua tahun lalu.


Bercuti Tanpa Pembantu, Awal Ashaari Belajar Erti Sabar & Lebih Rapat Dengan Anak-Anak

Jika anda mengikuti Instagram Awal Ashaari dan Scha Alyahya, pasti ramai tahu pasangan itu kini sedang menghabiskan masa cuti di London bersama dua anak mereka, Lara Alana dan Lila Amina.

Baru-baru ini, perkongsian Awal menjadi perhatian apabila berkongsikan mengenai pengalamannya menjaga dua anak ketika bercuti di luar negara tanpa pembantu.

BACA: Ramai Cemburu Awal Ashaari, Scha Alyahya Jumpa Lee Min Ho

Menurut Awal, bercuti tanpa pembantu sememangnya banyak mengajarnya erti kesabaran serta dapat meluangkan lebih banyak masa bersama anak-anak.

“Being away without Nanny banyak mengajar Awal tentang kesabaran dan mendekatkan saya dengan anak anak. baru tau peel anak anak kita, macam mana nak jaga mood diorang, nak pastikan semua terjaga dan yang penting sekali, beri keutamaan pada mereka,” tulisnya.

Dalam pada itu, Awal menjelaskan dia bukannya merungut tetapi meluahkan rasa syukur kerana dapat lebih rapat dengan anak-anak.

“Kalau ikutkan banyak tempat nak explore, banyak restoran nak cuba banyak kawan kawan nak jumpa dan nak keluar malam, tapi tak boleh buat pada trip kali ini.

“Pukul 5 petang je semua dah letih dan ngantuk nak balik rumah rehat. Saya bukan mengeluh tetapi dapat rasaakan lebih rapat dengan mereka,” katanya.

Perkongsian Awal itu mendapat pelbagai reaksi darpada netizen yang faham dengan situasi pelakon itu serta mengatakan bukan mudah untuk bercuti bersama anak-anak yang masih kecil namun ianya memeori indah untuk dikenang.


Dikatakan Semakin Seksi, Bella Astillah Akui Silap Sendiri

Pelakon dan penyanyi Bella Astillah terbuka menerima teguran netizen mengenai cara pemakaiannya yang dikatakan semakin seksi sejak bertentangan dengan penghijrahan suaminya, Aliff Aziz.

Memetik Kosmo, Bella mengakui pemakaiannya yang dikatakan seksi itu adalah kesilapan daripada dirinya sendiri serta akan lebih berhati-hati selepas ini.

BACA: Terkena Sihir Pemisah, Bella Astillah Akui Hubungan Rumah Tangga Dingin

“Imej seksi? Mungkin kesilapan itu daripada saya dan menerima teguran dengan hati terbuka kerana sekali gus membuktikan ramai masih sayang. Saya akan lebih berhati-hati selepas ini.

“Tentang tidak selari dengan penghijrahan suami, saya memang belajar banyak daripada dia. Jika ada syarat sekalipun, itu antara saya dengan dia,” katanya.

Menurut Bella lagi, perubahan suaminya itu juga turut membawa dirinya ke arah kebaikan serta Aliff juga banyak memberi nasihat kepadanya.

“Untuk perubahan Alif, memang saya bersyukur dan sedikit sebanyak memang banyak belajar daripada dia.

“Dia banyak bagi nasihat untuk banyak perkara dan tidaklah letak sebarang syarat tetapi perubahan dia memang buatkan saya untuk ikut sekali. Semuanya ke arah kebaikan, teruskan berdoa untuk saya,” katanya.


‘Lepak’ Di Taman Rekreasi IWK Eco Park Ni Pun Mantap Weh, Sejuk Mata Memandang!

Kota raya Kuala Lumpur terkenal dengan pelbagai tempat menarik yang menjadi tarikan bukan sahaja kepada pelancong, malah bagi penduduk setempat.

Kalau sebut je tempat lepak di Kuala Lumpur ni, kami pasti mesti anda dah tahu tempat mana best untuk tenangkan diri. Nak pula anak-anak muda yang suka sangat lepak di hujung minggu untuk tenangkan fikiran dan jumpa kawan-kawan rapat tu. Paling tak pun mesti kafe ‘Instagrammable’ ada dalam list kan?

Tapi ada satu lagi lokasi menarik yang anda wajib kena pergi iaitu IWK Eco Park @ Pantai Dalam!

Bagi anda yang gemarkan kawasan rekreasi, anda dah boleh tambah lokasi ini dalam senarai tempat untuk beriadah. Sumpah menarik gais! Kalau datang sini pasti akan repeat! Dengan kehijauannya di tengah-tengah KL ni pasti membuatkan anda rasa tenang je bila datang sini. Boleh hilang stress tau!

Kalau anda nak tahu, pusat sukan dan rekreasi yang penuh kehijauan ini diurus oleh syarikat pembetungan nasional, Indah Water Konsortium (IWK) Sdn Bhd. Untuk pengetahuan anda IWK adalah sebuah syarikat pembetungan yang bertanggung jawab menyediakan berkhidmat kepada lebih 29 juta penduduk setara (PE) di Malaysia.

Haaa..bukan tu je, IWK Eco Park @ Pantai Dalam adalah taman rekreasi yang dibina di atas Loji Rawatan Kumbahan Serantau Pantai 2 (RSTP2), sebuah loji terbesar dan termoden di rantau ini. Fuh, mantap!

Apa yang menarik tentang taman eko ini adalah kemudahan bersukan dan beriadah. Bukan tu je gais, ada juga kemudahan lain bagi anda yang mahu mengadakan majlis keraian, karnival, bengkel atau mesyuarat serta hari keluarga bagi syarikat korporat atau agensi kerajaan. Wow!

Paling best, bagi anak muda yang inginkan latar belakang “Instagram”, anda juga boleh mengadakan “glam piknik” di sini dengan menyewa peralatan berkelah yang menarik. Boleh la plan dengan kawan-kawan anda tu. Kot la nak surprise kan insan tersayang kan. Ahaks!

Oh ya, kalau anda nak main sukan indoor kat sini pun boleh sebabya ada juga kemudahan sukan gelanggang badminton, futsal dan bola jaring.

Bagi aktiviti outdoor pula ada trek joging di sini, sambil anda keluarkan peluh boleh juga menikmati pemandangan hijau yang indah. Dapatlah tenangkan jiwa yang tengah serabut tu, ye dak?

Untuk info anda juga, taman ini dipenuhi dengan hampir 2,600 batang pokok sama ada hiasan, herba dan hutan yang telah ditanam di kawasan sekitar. No wonderlah sejuk mata memandang dengan kehijauan pokok di sini.

Menurut Ketua Jabatan Komunikasi Korporat IWK, Wan Esuriyanti Wan Ahmad, IWK Eco Park @ Pantai Dalam ini telah dibuka kepada orang ramai sejak bulan Oktober lepas bagi pengunjung untuk beriadah, serta mengadakan majlis keraian dan sukan.

Tambah beliau, kawasan taman ini adalah terletak di atas Loji Rawatan Kumbahan Serantau Pantai 2, iaitu sebuah loji pertama yang beroperasi di bawah tanah dengan keupayaan rawatan air sisa kumbahan untuk 1.43 juta penduduk setara.

“Permukaan atasnya iaitu sekitar seluas 12 hektar telah menjadi sebuah taman yang kini dipenuhi dengan flora dan fauna serta keredupan pokok-pokok hutan,” katanya.

Dalam masa yang sama, IWK turut komited untuk mengekalkan kehijauan di kawasan taman ini dan kerana itu, salah satu aktiviti tanggungjawab sosial korporatnya telah merangkumi program menanam pokok hutan di kawasan yang telah dinamakan ‘Khazanah Rimba’ di taman ini.

Haaa..amacam gais? Tak payah pening kepala nak cari tempat healing dah, IWK Eco Park kan ada! Taman rekreasi ini dibuka dari jam 7 pagi sehingga tengah malam dan masuk adalah PERCUMA. Parking pun PERCUMA weh! Cepat datang sini tau.

Bagi anda yang berminat untuk menyewa atau mendapatkan keterangan lanjut, boleh hubungi talian 03-22 420 420 atau emel kepada [email protected].


Mahkamah Tolak Rayuan Ali Puteh, Kekal Bayar Saman RM60,000 Kepada Kakak Ipar

Mahkamah Tinggi Kuala Lumpur hari ini menolak rayuan pelawak, Ali Puteh dan tiga ahli keluarganya berhubung bayaran ganti rugi saman fitnah terhadap kakak iparnya, Nor Hidayah.

Memetik Harian Metro, Ali Puteh dan tiga keluarganya diperintah membayar RM60,000 kepada balu Allahyarham Abam Bocey pada 18 Februari lalu kerana mengeluarkan kata-kata mengaibkan wanita itu di Instagram, dua tahun lalu.

Pesuruhjaya Kehakiman, Datuk Ahmad Shahrir Mohd Salleh turut menolak rayuan Ali Puteh dan tiga ahli keluarganya untuk mengetepikan keputusan mahkamah sama yang menolak tuntutan samannya terhadap usahawan kosmetik, Datuk Seri Aliff Syukri Kamarzaman dan Siti Nor Hidayah.

Sementara itu, rayuan Siti Nor Hidayah untuk menaikkan jumlah ganti seperti yang diperintahkan mahkamah pada 18 Februari lalu selepas membenarkan tuntutan samannya, turut ditolak.

Peguam yang mewakili Ali Puteh berkata setakat ini beliau tidak menerima apa-apa arahan susulan daripada anak guam sama ada untuk mengemukakan rayuan.

Dalam prosiding yang dijalankan secara Zoom hari ini, Siti Nor Hidayah diwakili peguam Mohamed Ibrahim Mohamad.

Terdahulu, Norhidayah memfailkan saman keseluruhan berjumlah RM900,000 terhadap Ali Puteh sekeluarga, antara lain menuduh bekas adik iparnya itu mengambil harta Abam dan harta anak yatim.

Hidayah juga turut memfailkan tuntutan faraid, tuntutan hak penjagaan anak, tuntutan kereta dan sebagainya.

Pada 27 Ogos 2020, Ali memfailkan saman fitnah terhadap Norhidayah dan Aliff Syukri.


“Orang Yang Curang Akan Selalu Curang” – Status Twitter Zizi Kirana Cetus Tanda Tanya

Baru-baru ini perkongsian status dimuat naik penyanyi Zizi Kirana di Twitter menulis mengenai individu yang curang serta penipu mencetuskan tanda tanya netizen.

Menerusi perkongsiannya itu, berkata si penipu akan sentiasa menipu dan orang yang curang akan sentiasa curang. Kata Zizi lagi, golongan tersebut juga sering tertanya-tanya mengapa hidup mereka menjadi teruk.

BACA: Nak Elak Cemburu, Yusuf Bahrin Bawa Zizi Kirana Ke Set Shooting

“Orang yang curang akan selalu curang, penipu akan selalu menipu dan mereka selalu tertanya-tanya kenapa hidup mereka teruk?” tulisnya.

Untuk rekod, Zizi Kirana mendirikan rumah tangga dengan Yusuf Bahrin pada 19 September 2021 selepas berkenalan selama dua bulan ketika mereka terlibat dalam program All Together Now Malaysia (ATNM).


Bekas Suami Zarina Anjoulie Bernikah Lagi, Pilih Wanita Berpurdah

Bekas suami kepada pelakon Zarina Anjoulie iaitu Eliyas Azhar telah pun mendirikan rumah tangga dengan wanita pilihanya, Fazirah Nazri minggu lalu.

Berita gembira itu dikongsikan leh Eliyas menerusi Instagram semalam. Menerusi perkongsian itu, Eliyas meluahkan rasa syukur serta mengucapkan terima kasih buat isterinya yang menerima segala kekurangan dirinya.

“Alhamdulillah segala puji bagi Allah yang Maha Pemurah lagi Maha Penyayang dengan izin-Nya, kami telah dipertemukan dan disatukan dalam ikatan yang sah. Semoga Allah berkati kehidupan kita semua. Kehidupan di dunia hanya sementara, yang kekal hanya akhirat.

“Manfaatkan masa, diri dan harta kita untuk kehidupan akhirat yang abadi. Sebaik-baik hiasan di dunia adalah wanita solehah. Terima kasih menerima diri yang serba kekurangan ini,” tulisnya.

Terdahulu, Yas dan Anju pernah berkahwin pada 20 Julai 2020 namun berpisah kali pertama pada Februari dan bercerai kali kedua pada Mei 2021.


Siti Nurhaliza Beli Rumah Pertama Di Dubai, Asyraf Khalid Luah Rasa Bangga

Sebut saja Datuk Seri Siti Nurhaliza, nama penyanyi nombor satu negara itu tidak perlu diperkenalkan lagi apatah lagi ramai mengagumi kejayaannya dan pencapaian beliau.

Baru-baru ini, Siti Nurhaliza atau lebih mesra disapa TokTi menjadi bualan netizen apabila penyanyi itu dipercayai memiliki kediaman pertama di Dubai.

BACA: Siti Nurhaliza Belum Terfikir Sediakan ‘Bodyguard’ Untuk Aafiyah & Afwa

Berita gembira itu dikongsikan oleh anaknya, Asyraf Khalid yang mengucapkan tahniah di atas kejayaan ibu tirinya itu serta menjadikan ianya inspirasi buat dirinya dan isteri, Tya Arififn untuk bekerja keras.

“Tahniah Mak Iti atas pencapaian memiliki rumah pertama di Dubai. Sangat gembira dan bangga melihat kejayaan Mak Iti. Ia merupakan inspirasi buat saya dan Tya.

“Doakan satu hari nanti, saya pun boleh ikut jejak langkah Mak iti. Saya doakan Allah murahkan lagi rezeki ayah dan Mak Iti. Mak Iti memang layak untuk semua kerja keras selama ini.

“Harapnya selepas ini ke Dubai, tak payah la sewa hotel dah,” katanya berseloroh.

Sementara itu, menerusi video di Insta Story, Siti ada memuat naik video memaparkan bersama dua orang anaknya sedang meninjau sebuah kondominium mewah dengan pemandangan yang cukup menakjubkan.


Kekasih Belikan Zarina Anjoulie Baju-Baju Muslimah

Pasti ramai tahu, sejak kebelakangan ini pelakon Zarina Anjoulie menjadi bualan apabila berkongsikan momen bahagianya bersama kekasih baru dikenali sebagai Datuk Seri Khazrul Elzey.

Rata-rata netizen tumpang bahagia apabila melihat Zarina disayangi teman lelakinya dan akhirnya pelakon itu berjumpa lelaki yang tepat buatnya,

Terbaru, perkongsian Zarina atau lebih mesra disapa Anju menjadi perhatian apabila teman lelakinya itu membelikan pakaian muslimah dan tudung untuk dirinya.

Anju turut menulis kapsyen mempersoalkan adakah dirinya sudah bersedia untuk memakai muslimah serta berhijab semula selepas ini.

“Dah start shopping kan kita baju muslimah. Lepas ni dia minta kita berhijab pula. Am i ready for this?” tulisnya.

Sebelum ini, teman lelaki Zarina menjadi perhatian apabila memuat naik satu perkongsian di Insta Story membelikan sebuah rumah buat Anju, anak lelaki pelakon tersebut iaitu Martin serta anak perempuannya, Julia Sharapova.


Ramai Sebak Tengok Rita Rudaini Duduk Dalam Kereta Tunggu Anak Solat Jumaat

Hampir sembilan tahun bergelar ibu tunggal kepada dua cahaya mata, bukan perkara mudah buat pelakon Rita Rudaini kerana dialah ibu dan dia juga bapa.

Baru-baru ini, Rita ada memuat naik video di Instagram memaparkan dia menunggu kedua-dua anak lelakinya di masjid untuk menunaikan solat Jumaat.

BACA: “Nak Marah Buat Apa Dah Memang Itu Bapa Dia” – Rita Rudaini

Menerusi video itu, Rita berkata dia memuat naik video itu untuk dijadikan kenangan. Lebih sebak, Rita berkata tugasnya akan selesai apabila anak-anaknya sudah berkeluarga kelak.

#Repost @ritrud727 ??? Simpan kenangan ni sampai akhir hayat kamu ye anak2…mommy tggu kamu dlm kereta ?…tugas mommy utk anak2 lelaki akan selesai bila kamu dah ada keluarga sendiri…doa kan mommy sihat selalu ?

“Simpan kenangan ni sampai akhir hayat kamu ye anak-anak. Mommy tuggu kamu dalam kereta. Tugas mommy untuk anak-anak lelaki akan selesai bila kamu dah ada keluarga sendiri. Doakan mommy sihat selalu,” tulisnya.

Perkongsian Rita itu mendapat pelbagai reaksi daripada netizen yang tersentuh dan sebak dengan pengorbanan dan usaha Rita dalam mendidik anak-anak.

Terdahulu, Rita mendirikan rumah tangga bersama pemain bola sepak Mohd Aidil Zafuan Abdul Radzak. Namun bercerai pada 2013. Hasil perkongsian hidup, mereka dikurniakan dua cahaya mata lelaki, Airit Rayyan Rizqin dan Airit Qaqa Arjuna.


Netizen Kecewa Tudung Hana Ismail Makin Singkat

Sudah tiga minggu mendirikan rumah tangga, pendakwah selebriti Da’i Syed tidak lokek berkongsikan momen bahagianya dengan isteri tercinta, Hana Ismail di media sosial.

Sering berkongsikan video bahagianya, memang ramai netizen yang ‘single’ cemburu dan makan hati. Malah, ramai yang suka melihat video dikongsikan pendakwah itu.

BACA: Da’i Syed, Hana Ismail Bakal Terbitkan Novel ‘7 Hari Istikharahku’

Namun, baru-baru ini perkongsian isteri pendakwah tersebut iaitu Hana Ismail menjadi perhatian apabila memuat naik beberapa keping gambarnya serta bersama suaminya.

Namun, gambar memaparkan Hana mengenakan jubah berwarna putih hitam itu menimbulkan rasa kurang senang netizen dengan fesyen tudung pengacara itu.

Malah, ada yang meluahkan rasa kecewa serta mendakwa tudung Hana dikatakan terlalu singkat berbanding dengan penampilannya sebelum ini yang bertudung labuh menutupi dada. Namun, ada yang mengatakan tiada masalah tudung singkat asalkan tidak nampak bentuk tidak sepatutnya.

Terdahulu, Hana Ismail mendirikan rumah tangga bersama Dai Syed pada 3 Disember lalu di Masjid Ibnu Mas’ud Jalan Damai, Kampung Datuk Keramat, Kuala Lumpur.


Aliff Syukri Tayang Badan Sado, Makin Berotot

Lama tak dengar cerita tentang usahawan sensasi, Datuk Seri Aliff Syukri, rupanya dia sedang sibuk membina badan di pusat kecegasan.

Menerusi satu video dikongsikan di Instagram, Aliff berkongsikan dia sedang bersenam di gim dengan melakukan beberapa jenis senaman seperti mengangkat bebanan.

Aliff juga turut menunjukkan perubahan bentuk badannya yang dahulu berisi namun kini lebih berotot apatah lagi selepas berjinak-jinak ke gim.

Bagaimanapun, seperti sudah dijangka pasti ada saja tak kena di mata netizen dengan perkongsian Aliff itu. Ada yang mempersoalkan cara senaman yang ditunjukkan oleh Aliff dikatakan tidak sesuai.

Tidak kurang juga, ada yang menegur tentang aurat lelaki serta seluar yang dipakai oleh usahawan itu juga dikatakan tidak bersesuaian.


Sering Jatuh Sakit, Shila Amzah Rasa Ada ‘Benda’ Mengganggu

Mengulas dakwaan dirinya terkena buatan orang, penyanyi Shila Amzah berkata dia sering jatuh sakit selepas berakhirnya program Gegar Vaganza musim kesembilan.

Memetik Kosmo, Shila berkata dia jarang keluar rumah untuk mengelak daripada terkena perkara yang bukan-bukan. Bagaimanapun, Shila berkata dia kini dalam proses untuk sembuh.

BACA: “Bekas Suami Patut Bangga, Siapa Lagi Nak Tulis Lagu Pasal Dia” – Shila Amzah

“Saya mengambil langkah berjaga-jaga. Sejak dua menjak ini, saya sering jatuh sakit juga sebenarnya. Selepas habis Gegar Vaganza (GV), selalu sakit.

“Sungguhpun begitu, saya cuba untuk tidak selalu keluar rumah atau berjumpa dengan orang sangat. Kalau keluar pun, atas urusan kerja atau bersukan bersama orang-orang yang saya percaya. Sekarang ini, saya sedang dalam proses untuk mendapatkan balik kesembuhan itu. Insya-Allah,” katanya,

Menurut Shila lagi, kesakitan dialaminya tidak menunjukkan perubahan selepas berjumpa doktor dan mengambil ikhtiar untuk mendapatkan rawatan moden serta tradisional.

“Benda tersebut (sihir) memang disebut dalam al-Quran dan ‘hidup’ di sekeliling kita. Jadi, untuk saya bukanlah satu benda yang luar biasa sangat.

“Cuma, saya sendiri tidak pernah mengalaminya sebelum ini. Bila ‘terkena’, sudah tentu kita kena kuat semangat. Kena kumpul balik kekuatan untuk bekerja sebab benda begini macam gangguan contohnya membuatkan kita malas, ‘spacing’ dan kadang-kadang saya termenung entah kenapa.

“Nak cakap sesuatu tiba-tiba terlupa. Ada masa saya tak nak keluar rumah dan lebih suka menyendiri. Itu semua memang bukan saya,” katanya.

Dalam pada itu, ditanya mengenai kesihatan mental dialaminya, Shila berkata kemurungan yang dialaminya semakin pulih dan dia tidak mahu bergantung dengan ubat-ubatan sebaliknya mahu pulih secara semula jadi.

“Macam sekarang, saya selalu buat senaman pernafasan. Anxiety selalunya berlaku pada waktu malam. Antara dua sama ada terlalu tiada orang ataupun terlalu ramai orang. Masalah tersebut akan datang dalam keadaan yang tidak dijangka.

“Sekarang memang mengalami banyak masalah untuk tidur malam terutama selepas saya sakit waktu GV. Jadi sekarang, saya cuba nak kembali pada landasan walaupun kadang-kadang badan sakit tak tentu masa,” katanya.


“Sedihnya Tengok Orang Melayu Acah Nak Jadi Orang Putih, Sambut Krismas…” – Che Ta

Setiap tahun apabila tibanya Hari Natal atau Krismas, pasti akan menjadi bualan ramai mengenai isu warga Muslim yang akan meraikan sambutan perayaan tersebut.

Perkara itu turut mendapat perhatian pelakon Rozita Che Wan atau mesra disapa Che Ta yang meluahkan rasa sedih melihat orang Melayu yang “acah” mahu menjadi orang putih menyambut Hari Krismas.

Che Ta turut terkilan melihat ada individu yang bermain-main dengan anjing walaupun beragama Islam serta mendoakan agar diberikan hidayah kepada mereka.

“Sedihnya bila tengok orang Melayu ni acah-acah nak jadi orang putih, nak sambut Krismas, main-main dengan anjing, walaupun beragama Islam! Allahuakbar.. Moga ada hidayah lah untuk mereka..,” tulisnya.

Sebelum ini, hangat diperkatakan apabila penyanyi Nourul Depp disalah anggap oleh netizen yang mempersoalkannya meraikan sambutan Krismas seperti yang dikongsikan di media sosialnya.

Bagaimanapun, Nourul menjelaskan dia dan keluarga sekadar meraikan kegembiraan dengan memberi hadiah memandangkan kedua mentuanya juga tidak lagi terlalu mengamalkan ajaran Kristian.


Ibu Syamsul Yusof Sedih Lihat Menantu & Cucu-Cucu Ditinggalkan

Minggu lalu, hangat diperkatakan kembali mengenai kisah rumah tangga pasangan selebriti Puteri Sarah dan Syamsul Yusof apabila timbul dakwaan pengarah itu sudah berkahwin dengan Ira Kazar.

Susulan dakwaan tersebut, ibu kepada pengarah tersebut Datin Fatimah Ismail tidak berdiam diri apabila memuat naik perkongsian bahawa perkahwinan anak dan menantunya itu mendapat restu sepenuhnya daripada keluarga.

BACA: Ibu Syamsul Yusof Dakwa Ada ‘Tangan’ Kejam Pisahkan Cucunya Dengan Ayah Mereka

Terbaru, menerusi perkongsian di Insta Story Datin Fatimah tidak putus menitipkan doa dan sokongan buat menantunya, Puteri Sarah.

Ibu kepada pengarah terkenal itu turut meluahkan rasa hancur hati apabila ada manusia tergamak menghancurkan kebahgiaan menantu dan cucu-cucunya.

“Teganya hati manusia melihat keluarga ini ditinggalkan, hancurnya hati. Ya Allah engkau berilah kebahagiaan untuk isteri dan anak-anak ini. Amin,” tulisnya.

Dalam pada itu, Datin Fatimah turut mendoakan buat Puteri sarah dan cucu-cucunya agar diberikan kekuatan dan kebahagiaan.

“Ya Allah berikan kekuatan kepada seorang isteri dan anak-anak yang ditinggalkan ini. Semoga mereka menemui kebahagiaan yang abadi,” tulisnya.


Majlis Anniversary Ke-20, Netizen Tergamam Tengok Baju Anak-Anak Kak KM

Baru-baru ini, usahawan sensasi Liana Rosli atau lebih dikenali sebagai Kak KM menyambut ulang tahun perkahwinannya yang ke-20 bersama suami dan anak-anak.

Menerusi perkongsian di TikTok, Kak KM ada memuat naik video sekitar majlis ulang tahun perkahwinannya itu bertemakan busana serba putih.

Seperti biasa, busana yang digayakan oleh Kak KM serta anak-anaknya pasti akan menjadi perhatian serta menimbulkan rasa kurang senang ramai yang melihat.

Mana tidaknya, busana yang digayakan oleh Kak KM dan anak-anaknya itu dianggap terlalu seksi sehingga menampakkan bahagian aset mereka sekaligus mengejutkan netizen.

Diruangan komen, rata-rata netizen mengkritik pemakaian anak-anak usahawan itu yang dianggap keterluan. Malah, ada yang mempersoakan  suami Kak KM yang membiarkan sahaja anak-anak berpakaian seksi.

Meskipun ramai yang mengecam, namun ada segelintir netizen mendoakan agar Kak KM sekeluarga diberikan hidayah untuk menutup aurat dengan sempurna suatu hari nanti.


Ramai Berdebar Tengok Kemesraan Aliff Aziz, Sophia Albarakbah

Bergandingan menerusi drama Ku Akad Kau Dengan Bismillah yang kini sedang menjalani penggambaran di Sabah, kemesraan pelakon Aliff Aziz dan Sophia AlBarakbah mencetuskan rasa kurang senang peminat.

Memetik Harian Metro, menerusi satu perkongsian video di TikTok Sophia, netizen meluahkan rasa bimbang serta berdebar dengan aksi mesra dipamerkan serta risau jika ianya mencetuskan masalah besar.

Menerusi video dikongsikan, Aliff dilihat membelai rambut Sophia sambil aktres itu merenung tepat ke wajah suami kepada penyanyi Bella Astillah itu.

Tidak kurang juga, ada yang berseloroh mengatakan bahaya kerana pasangan gandingan itu sememangnya kacak dan cantik.

Dalam pada itu, ramai yang memuji gandingan kedua pelakon itu sememangnya sepadan serta tidak sabar untuk menyaksikan drama arahan Osman Ali itu.